title: 'জিগ্স-মেদ-ছোস-দ্ব্যিংস-'ওদ-গ্সাল

text: 'জিগ্স-মেদ-ছোস-দ্ব্যিংস-'ওদ-গ্সাল () (১৮২৫-১৮৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।


title: 'জিগ্স-মেদ-ছোস-দ্ব্যিংস-'ওদ-গ্সাল

text: 'জিগ্স-মেদ-ছোস-দ্ব্যিংস-'ওদ-গ্সাল ১৮২৫ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে নাম-ম্খা'-ছোস-ক্যি-র্গ্যা-ম্ত্শো () নামক তৃতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।


title: দ্কোন-ম্ছোগ-ব্স্তান-পা'ই-ন্যি-মা

text: দ্কোন-ম্ছোগ-ব্স্তান-পা'ই-ন্যি-মা () (১৮৯৮–১৯২৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।


title: দ্কোন-ম্ছোগ-ব্স্তান-পা'ই-ন্যি-মা

text: দ্কোন-ম্ছোগ-ব্স্তান-পা'ই-ন্যি-মা ১৮৯৮ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে 'জিগ্স-মেদ-ছোস-দ্ব্যিংস-'ওদ-গ্সাল () নামক চতুর্থ র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।


title: 'জিগ্স-ব্রাল-ত্শে-দ্বাং-র্দো-র্জে

text: 'জিগ্স-ব্রাল-ত্শে-দ্বাং-র্দো-র্জে () (১৯২৫–১৯৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।


title: 'জিগ্স-ব্রাল-ত্শে-দ্বাং-র্দো-র্জে

text: 'জিগ্স-ব্রাল-ত্শে-দ্বাং-র্দো-র্জে ১৯২৫ খ্রিষ্টাব্দে তিব্বতের খাম্স অঞ্চলের 'দান () নামক স্থানে জন্মগ্রহণ করেন। তিনি রাং-ব্যুং-রিগ-পা'ই-র্দো-র্জে () নামক ষোড়শ র্গ্যাল-বা-কার্মা-পা উপাধিধারী বৌদ্ধ লামার কনিষ্ঠ ভ্রাতা ছিলেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে দ্কোন-ম্ছোগ-ব্স্তান-পা'ই-ন্যি-মা () নামক পঞ্চম র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। থুব-ব্স্তান-স্ন্যান-গ্রাগ্স () নামক বিখ্যাত পন্ডিত তাঁর উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত আক্রমণ করলে তিনি তাঁর জ্যৈষ্ঠ ভ্রাতার সঙ্গে সিক্কিম পালিয়ে যান। ১৯৬২ খ্রিষ্টাব্দে সিক্কিমের রুমতেক নামক স্থানে তাঁর মৃত্যু ঘটে।


title: কাদিরাবাদ ক্যান্টনমেন্ট স্যাপার কলেজ

text: কাদিরাবাদ ক্যান্টনমেন্ট স্যাপার কলেজ ক্যান্টনমেন্ট বোর্ড নিয়ন্ত্রিত বাংলাদেশের উত্তরবঙ্গের একটি ঐতিহ্যবাহী বেসরকারী কলেজ। এই কলেজটি কাদিরাবাদ সেনানিবাস এলাকায় অবস্থিত।


title: কাদিরাবাদ ক্যান্টনমেন্ট স্যাপার কলেজ

text: নাটোর জেলা তথা উত্তরবঙ্গের গৌরব উত্তরা গণভবন থেকে প্রায় ২০ কিলোমিটার দক্ষিণ-পশ্চিম, আব্দুলপুর রেলওয়ে স্টেশন থেকে ছয় কিলোমিটার এবং রাজশাহী-ঢাকা মহাসড়কের গুরুত্বপূর্ণ স্থান বনপাড়া থেকে ১২ কিলোমিটার দক্ষিণ-পশ্চিমে,দয়ারামপুর ইউনিয়ন পরিষদে কাদিরাবাদ ক্যান্টনমেন্ট স্যাপার কলেজের অবস্থান।


title: কাদিরাবাদ ক্যান্টনমেন্ট স্যাপার কলেজ

text: ১৯৮৩ সালে ইঞ্জিনিয়ার্স কোরের লেফটেন্যান্ট কর্ণেল আবদুল কাদির এর নামানুসারে এই সেনানিবাসের নামকরণ করা হয় কাদিরাবাদ সেনানিবাস। সেনানিবাস প্রতিষ্ঠার ১২ বছর পরে ১৯৯৫ খ্রিষ্টাব্দে বাংলাদেশ সেনাবাহিনী "কোর অফ ইঞ্জিনিয়ার্স" এর সদস্যদের বিশেষ উপাধি "স্যাপার" শব্দ নিয়ে ব্রিগেডিয়ার এম. মফিজুর রহমান কাদিরাবাদ ক্যান্টনমেন্ট স্যাপার কলেজ প্রতিষ্ঠা করেন। "কথা নয় কাজ এবং এসো শিক্ষাব্রতে যাও সবার তরে" মনোগ্রাম নিয়ে কলেজটি তার যাত্রা শুরু করে। পরবর্তীতে ১৯৯৭ খ্রিষ্টাব্দে সামরিক ভূমি ও সেনানিবাস অধিদপ্তর, প্রতিরক্ষা মন্ত্রনালয় এ কলেজটি অধিগ্রহণ করে পরিচালনার দায়িত্ব কাদিরাবাদ ক্যান্টনমেন্ট বোর্ড এর উপর ন্যাস্ত করে। সম্পুর্ণ গ্রামীণ পরিবেশে গড়ে উঠা কলেজটি উত্তরবঙ্গের স্বনামধন্য প্রতিষ্ঠান হবার গৌরব অর্জন করেছে।


title: কাদিরাবাদ ক্যান্টনমেন্ট স্যাপার কলেজ

text: এই কলেজে একাদশ ও দ্বাদশ শ্রেণির কোর্স চালু আছে।


title: কাদিরাবাদ ক্যান্টনমেন্ট স্যাপার কলেজ

text: মাধ্যমিক পরীক্ষার ফলাফল অনুযায়ী একাদশ শ্রেণীতে প্রতিবছর বিজ্ঞান, মানবিক এবং ব্যবসায় শিক্ষা শাখায় ছাত্র ছাত্রী ভর্তি করানো হয়। সরকারী বিধি মোতাবেক অনলাইনে শুধুমাত্র টেলিটক মোবাইলে এসএমএসের মাধ্যমে ভর্তির আবেদন করতে পারে। ভর্তির ফলাফল প্রার্থীর ব্যবহৃত নম্বরে (মনোনীতদের) এসএমএসের মাধ্যমে জানিয়ে দেয়া হয়।


title: কাদিরাবাদ ক্যান্টনমেন্ট স্যাপার কলেজ

text: আসন সংখ্যাঃ


title: কাদিরাবাদ ক্যান্টনমেন্ট স্যাপার কলেজ

text: পাঠ্য বিষয়ের ক্ষেত্রে কলেজ কর্তৃপক্ষের মতামত চূড়ান্ত বলে গণ্য হয়।


title: কাদিরাবাদ ক্যান্টনমেন্ট স্যাপার কলেজ

text: শ্রেনী কার্যক্রমে অংশ নেয়া বাধ্যতামূলক। কোন ছাত্র ছাত্রী ক্লাসে উপস্থিত না হলে অভিভাবকের সাথে যোগাযোগ করে প্রয়োজনীয় ব্যবস্থা নেয়া হয়। শ্রেণীকক্ষে নিয়মিত ফলপ্রসূ পাঠদান, পড়া আদায় এবং নিয়মিত মাসিক পরীক্ষার মাধ্যমে ছাত্রছাত্রীদের উপযুক্ত করে গড়ে তুলতে পারাই এই কলেজের মূল লক্ষ্য। ছাত্র ছাত্রী শিক্ষাবোর্ডের বিধি মোতাবেক শ্রেণী কার্যক্রমে শতকরা ৬০ ভাগের বেশি উপস্থিত না হলে তাকে ডিসকলেজিয়েট ঘোষণা করা হয় এবং পরীক্ষাতে অংশগ্রহণ করতে দেয়া হয় না।


title: কাদিরাবাদ ক্যান্টনমেন্ট স্যাপার কলেজ

text: একাদশ শ্রেণীতে প্রথম পর্ব এবং বর্ষোন্নয়ন পরীক্ষাতে ৩৩ শতাংশ নম্বর পেলে ছাত্রছাত্রীরা দ্বাদশ শ্রেণীতে উত্তীর্ণ হতে পারে। দ্বাদশ শ্রেণিতে প্রাক নির্বাচনী এবং নির্বাচনী পরীক্ষায় উত্তীর্ণ হয়ে উচ্চ মাধ্যমিক পরীক্ষার ফর্ম পূরণ করতে হয়।


title: কাদিরাবাদ ক্যান্টনমেন্ট স্যাপার কলেজ

text: ক্লাস রুটিন অনুযায়ী প্রতি বৃহস্পতিবার সোসাইটি ক্লাস অনুষ্ঠিত হয়। এই ক্লাসে সাধারণ জ্ঞান, গণিত অলিম্পিয়াড, কুইজ প্রতিযোগীতা, ভাষা প্রতিযোগীতা, চিত্রাঙ্কন নিয়ে আলোচনা করা হয়। সেনাসদর কর্তৃক আয়োজিত আন্তঃপাবলিক স্কুল এন্ড কলেজ বিতর্ক প্রতিযোগিতা ২০১২ তে কলেজটি রানার-আপ হওয়ার গৌরব অর্জন করেছে। ২০১৩ সালে জাতীয় মেধা অন্বেষণ প্রতিযোগিতায় কলেজ ছাত্রী সামিয়া জাহান শামা মেধা তালিকায় স্থান অর্জন করে এবং সম্পূর্ণ রাষ্ট্রীয় ব্যবস্থাপনায় জাপান সফর করে। নিয়মিতভাবে প্রতিবছর বার্ষিক ক্রিয়া প্রতিযোগিতা, সাংস্কৃতিক অনুষ্ঠানের পাশাপাশি আন্তঃহাউজ টূর্ণামেন্ট অনুষ্ঠিত হয়ে থাকে। সামরিক ভূমি এবং সেনানিবাস অধিদপ্তর কর্তৃক পরিচালিত জরিপে এই কলেজটি বরাবরই সেরা দশ এর মধ্যে অবস্থান করে।


title: কাদিরাবাদ ক্যান্টনমেন্ট স্যাপার কলেজ

text: শিক্ষার্থীদের শারিরীক ও মানসিক বিকাশ ঘটানোর লক্ষে আন্তঃহাউজ ক্রিকেট, ফুটবল, ভলিবল ও ব্যাডমিন্টন খেলার আয়োজন করা হয়।


title: কাদিরাবাদ ক্যান্টনমেন্ট স্যাপার কলেজ

text: সৃজনশীলতা ও ত্যাগী মনোভাব অর্জনের জন্য বিএনসিসি (সেনাবাহিনী), রোভার স্কাউট, গার্লস ইন গাইড চালু আছে।


title: কাদিরাবাদ ক্যান্টনমেন্ট স্যাপার কলেজ

text: এ কলেজে সুসজ্জিত গ্রন্থাগার আছে। লাইব্রেরী কার্ড জমাদান সাপেক্ষে যে কেউ প্রয়োজনীয় বই নির্দিষ্ট সময়ের জন্য ইস্যু করে নিতে পারে। লাইব্রেরিতে দৈনিক, সাপ্তাহিক পত্রিকার ব্যবস্থা রয়েছে। লাইব্রেরিতে পৃথক পৃথক টেবিলে বসে পুস্তক এবং পত্র পত্রিকা পাঠ করা যায়।


title: কাদিরাবাদ ক্যান্টনমেন্ট স্যাপার কলেজ

text: ছাত্র ছাত্রীদের জন্য কলেজের পাশে মানসম্মত মেস আছে। প্রতিটি মেস শিক্ষকদের সার্বিক তত্ত্বাবধানে পরিচালিত হয়।


title: কাটরা (ঢাকা)

text: কাটরা বা কাটারা এর আরবি ও ফরাসি অর্থ হলো ক্যারাভ্যানসারাই বা অবকাশযাপন কেন্দ্র। বাংলাদেশের ঢাকায় মুঘল শাসনামলে দুটি অন্যন্য কাটরা নির্মাণ করা হয়। এরমধ্যে একটি হলো বড় কাটারা ও অপরটি হলো ছোট কাটারা।


title: কাটরা (ঢাকা)

text: সম্রাট শাহজাহানের পুত্র শাহ সুজার নির্দেশে ১৬৪১ খ্রিস্টাব্দে (হিজরী ১০৫৫) বুড়িগঙ্গা নদীর তীরে এই ইমারতটি নির্মাণ করা হয়। এর নির্মাণ করেন আবুল কাসেম যিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। মুঘল আমলে এটি নায়েবে নাজিমদের বাসস্থান তথা কার্যালয় হিসেবে ব্যবহৃত হত। এটি চকবাজারের পাশেই অবস্থিত।


title: কাটরা (ঢাকা)

text: সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। পরবর্তিতে ইংরেজ শাসনামলে বেশ কিছু অংশ সংযোজন করা হয়েছিল।


title: বন্যা মির্জা

text: বন্যা মির্জা (জন্ম: ৯ সেপ্টেম্বর, ১৯৭৫) একজন বাংলাদেশী মঞ্চ ও টিভি অভিনেত্রী। তিনি টিভি নাটকে অভিনয় করে জনপ্রিয়তা অর্জন করেছেন। তিনি অল্প কিছু চলচ্চিত্রেও অভিনয় করেছেন।


title: বন্যা মির্জা

text: তার পিতা মির্জা ফারুক, একজন মুক্তিযোদ্ধা এবং বাংলাদেশ সরকারের পরিবার পরিকল্পনা পরিদপ্তরের অবসরপ্রাপ্ত পরিচালক, তার মা খুরশিদা আক্তার একজন গৃহিণী। বন্যা মির্জা তাদের দ্বিতীয় মেয়ে। তার অন্যান্য ভাইবোনেরা হলেন লিপি মির্জা, সুমি মির্জা এবং সাদি মির্জা।


title: বন্যা মির্জা

text: উচ্চ শিক্ষা গ্রহনের পর তিনি ঢাকার বেইলি রোডের থিয়েটার গ্রুপের সঙ্গে জড়িত হয়ে পড়েন। তিনি ঢাকা বিশ্ববিদ্যালয় থেকে মাস্টার্স সম্পূর্ণ করেন।


title: বন্যা মির্জা

text: তিনি বাংলাদেশী টিভি চ্যানেলগুলিতে এক দশকের বেশি সময় ধরে কাজ করছেন।


title: বন্যা মির্জা

text:
রঙের মানুষ
ভবের হাট


title: বন্যা মির্জা

text: তিনি এই পর্যন্ত পাঁচটি চলচ্চিত্রে অভিনয় করেছেন।


title: মি-'গ্যুর-নাম-ম্খা'ই-র্দো-র্জে

text: মি-'গ্যুর-নাম-ম্খা'ই-র্দো-র্জে () (১৭৯৩-১৮৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের সপ্তম প্রধান ছিলেন।


title: মি-'গ্যুর-নাম-ম্খা'ই-র্দো-র্জে

text: মি-'গ্যুর-নাম-ম্খা'ই-র্দো-র্জে ১৭৯৩ খ্রিষ্টাব্দে তিব্বতের 'দান-ছোস-খোর () নামক স্থানে এক অভিজাত পরিবারে জন্মগ্রহণ করেন। তাঁর পিতার নাম ছিল ব্সোদ-নাম্স-রাব-ব্র্তান () এবং মাতার নাম ছিল নাম-ম্খা'-নোর-দ্জিন-দ্বাং-মো ()। ১৭৯৯ খ্রিষ্টাব্দে তাঁকে ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। ছোস-গ্রাগ্স-ব্জাং-পো, থুগ্স-র্জে-ব্ক্রা-শিস, তৃতীয় ন্যি-স্প্রুল () মি-'গ্যুর-ফান-ব্দে-র্গ্যা-ম্ত্শো (), ঙ্গাগ-দ্বাং-ব্লো-গ্রোস (), নাম-ম্খা'-ত্শে-দ্বাং-ম্ছোগ-গ্রুব (), রিগ-'দ্জিন-ব্জাং-পো (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), বার-ছুং-ব্ক্রা-শিস-র্গ্যা-ম্ত্শো (), 'বার-ছুং-'জিগ্স-মেদ-গো-ছা (), দ্বিতীয় দ্রি-মেদ-ঝিং-স্ক্যোং () 'জিগ্স-মেদ-'দ্জিন-ম্গোন-পো (), দ্বিতীয় কাহ-থোগ-র্মোগ-র্ত্সা () ছোস-দ্ব্যিংস-র্দো-র্জে () প্রভৃতি বিখ্যাত বৌদ্ধ সাধকেরা তাঁর উল্লেখযোগ্য শিক্ষক ছিলেন। দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () তাঁকে শ্রমণের শপথ প্রদান করেন। ঊনবিংশ শতাব্দীর প্রথম দশকে তিনি র্দ্জোগ্স-ছেন বৌদ্ধবিহারের সপ্তম প্রধানের দায়িত্ব লাভ করেন। ঙ্গাগ-দ্বাং-থুব-ব্স্তান-'জিগ্স-মেদ-র্গ্যা-ম্ত্শো () নামক অষ্টম দে-মো () উপাধিধারী লামা তাঁকে ভিক্ষুর শপথ প্রদান করেন।


title: হীরেন ভট্টাচার্য

text: হীরেন ভট্টাচার্য () অসমের একজন খ্যাতিসম্পন্ন কবি। তাঁর রচিত ১৩টি অসমীয়া ভাষায় কবিতা ও ২টি বাংলা ভাষায় কবিতা প্রকাশিত হয়েছে। এছাড়াও অসমের বিভিন্ন পত্রিকায় তাঁর রচিত কবিতা প্রকাশিত হয়েছে। ১৯৯২ সালে তিনি সাহিত্য অকাদেমি পুরস্কার লাভ করেন। অসমীয়া কবিতা প্রেমীর জন্য তাঁর পরিচিত নাম হীরুদা। তিনি সুগন্ধি পখিলার কবি এবং প্রেম ও রোদালির কবি নামে অসমীয়া সাহিত্য জগতে নামাঙ্কিত হয়েছেন।


title: হীরেন ভট্টাচার্য

text:
১৯৩২ সালে অসমের যোরহাট নগরে হীরেন ভট্টচার্যের জন্ম হয়। তাঁর পিতার নাম তীর্থনাথ ভট্টাচার্য ও মাতার নাম স্নেহলতা ভট্টাচার্য। তাঁর পিতা জেইলার ছিলেন। পরিবারের সহিত বিভিন্ন স্থানে স্থানান্তর হওয়ায় তাঁর শিক্ষাজীবন ডিব্রুগড় থেক গুয়াহাটি, ব্রহ্মপুত্র নদীর দুইপারের বিভিন্ন স্থানে অতিবাহিত হয়েছে।
খুব কম বয়সে কবিতা লেখা আরম্ভ করা হীরেন ভট্টাচার্যের প্রথম কবিতা প্রকাশ পায় ১৯৫৭ সালে। মোর দেশ মোর প্রেমর কবিতা নামক তাঁর রচিত প্রথম কবিতা পুস্তকটি ১৯৭২ সালে প্রকাশ পায়। পরবর্ত্তী সময়ে তাঁর রচিত বিভিন্ন দিনর কবিতা, কবিতার রোদ, তোমার গান ইত্যাদি কবিতা প্রকাশ পায়। কবির সুগন্ধি পখিলা, শইচর পথার মানুহ, মোর প্রিয় বর্ণমালা, ভালপোয়া বোকামাটি ইত্যাদি তাঁর রচিত কবিতার উজ্জ্বল দিক। চিত্রবন, মনন ও আন্তরিক নামক তিনটি অসমীয়া কাগজে তিনি সম্পাদনা করেছিলেন।


title: হীরেন ভট্টাচার্য

text:
মেক্সিম গর্কীর শতবার্ষিকে, জ্যোতিপ্রসাদ দিবসে, বিষ্ণুপ্রসাদ রাভার আরোগ্য কামনায়, পুনরায় রাভার বিয়গে, পাবলো নেরুদার স্মরণে তিনি কবিতা রচনা করেছেন। তিনি ভারতীয় গণনাট্য সংঘে সক্রিয়ভাবে জড়িত ছিলেন। এই সময়ে তিনি হেমাংগ বিশ্বাস ও বিষ্ণুপ্রসাদ রাভা ইত্যাদি জ্ঞানী ব্যক্তির সহিত পরিচিত হন।।
১৯৮৬ সালে তিনি অসম সাহিত্য সভা নগাঁও, কামপুরের মাধব কন্দলি ক্ষেত্র কবনি সন্মিলনে সভাপতি ছিলেন।


title: হীরেন ভট্টাচার্য

text: ২০১২ সালে ৪জুলাই তারিখে গুয়াহাটির দিসপুর চিকিৎসালয়ে হীরেন ভট্টাচার্য মৃত্যুবরন করেন।


title: অম্বিকাগিরি রায়চৌধুরী

text:
অম্বিকাগিরি রায়চৌধুরী (; ) ছিলেন অসমের খ্যাতমান কবি, গায়ক, শক্তিশালী গদ্য লেখক, দেশ প্রেমীক, সমাজ সেবক ও ভারতের স্বাধীনতা সংগ্রামের অগ্রনী সদস্য। সমগ্র জীবন অসম ও অসমীয়ার জাগরন সঞ্চারের জন্য অশেষ ভূমিকা থাকায় তাঁকে অসম কেশরী উপাধিতে বিভূষিত করা হয়েছে। ১৯৫০ সনে তিনি অসম সাহিত্য সভার সভাপতি পদে নিযুক্ত হয়েছিলেন।।
১৮৫৫ সনে বরপেটার বিখ্যাত রায়চৌধুরী পরিবারে অম্বিকাগিরি রায়চৌধুরীর জন্ম হয়। তাঁর পিতার নাম কৃষ্ণরাম রায়চৌধুরী ও মাতার নাম দেবকী দেবী। শৈশবে তিনি বরপেটা প্রাথমিক বিদ্যালয় থেকে শিক্ষা লাভ করে গুয়াহাটি উচ্চ ইংরেজী বিদ্যালয় থেকে অষ্টম শ্রেনী পর্যন্ত শিক্ষা গ্রহণ করে অধ্যয়ন সমাপ্ত করেন। ১৯০৪-০৫ সনে তিনি স্বদেশী আন্দোলন ও সমাজ উন্নয়নমূলক কার্যে যোগদান করেন। ঐ সময়ে কয়েকটি তরুন ছাত্রদের একত্রিত করে ইংরেজ বিরোধী এনার্কিষ্ট দল গঠন করেন। ফলস্বরুপ ইংরেজ সরকার ১৯০৮ সন ১৯১৫ সন পর্যন্ত তাঁকে বরপেটায় নজরবন্দী করে রাখে।


title: অম্বিকাগিরি রায়চৌধুরী

text: বরপেটায় থাকাকালীন সময়ে অম্বিকাগিরি রাজনৈতিক কার্যাবলী পরিহার করে সামাজিক উন্নয়নমূলক ও সাহিত্য-সংস্কৃতিমূলক কার্যে আত্মনিয়োগ করেন। সেসবের ভিতর অন্তর্ভুক্ত ছিল গরিব ছাত্রদের অধ্যয়নের সুবিধার্থে পূজি গঠন করা, স্থানীয় ঢুলীয়া সার্কাসের সংশোধিত রুপ শংকদেব সার্কাস গঠন করা ও অসমের লোকগীত ও বরগীত চর্চার জন্য মানুষদের উৎসাহিত করা। তদুপরি তিনি বরপেটা সামাজিক জীবন থেকে বাংলা যাত্রা নাটকের প্রভাব লোপ করিতে অশেষ ভূমিকা রেখেছেন। ১৯১৫ সনে তিনি ডিব্রুগড় রেল বিভাগে টাইপিষ্ট ও সঙ্গীত শিক্ষক হিসেবে কর্মরত হওয়ার উপরিও তিনি হরেকৃষ্ণ দাসের সহির অসম বান্ধব নামক আলোচনীর সাহিত্য সম্পাদক রুপে কাজ করেন। পরবর্তী সময়ে তিনি সামাজিক ও রাকনৈতিক চিন্তাধারায় চেতনা নামক পুস্তক রচনা করেন। অসহযোগ আন্দোলনের সময় জেলের শাস্তির অভিজ্ঞতায় তিনি ‘তই ভাঙিব লাগিব শিল’, ‘ধর ঝারু ধর ভাই’, ‘কি দেখাবি ভয় কারাগার’ ইত্যাদি বিদ্রোহী গান রচনা করেন যা অন্যান্য স্বাধীনতা সংগ্রামীদের জন্য যথেষ্ট উত্তেজনা প্রদান করে। ১৯৩০ সনের আন্দোলনে অম্বিগিরির পুনরায় কারাবাস হয়। ঐ সময়ে কংগ্রেসের সাংগঠনিক কার্যে তিনি ডিক্টেটর রুপে নিযুক্ত হয়েছিলেন। রাজনৈতিক দিকে তিনি মহাত্মা গান্ধির অণুগামি খাটি দেশপ্রেমী ছিলেন। স্বদেশী কিনক সংস্থা(স্বদেশী ক্রয় সংস্থা) স্থাপন করে তিনি নিজেই মায়াবিনি কেমিকেল ওয়ার্কস নামক বিত্তিয় প্রতিষ্ঠান প্রতিষ্ঠা করে স্থানীয় জনসাধারনকে আত্মনির্ভরশীল হওয়ার জন্য যত্ন করেন তিনি। নিজের মন্তব্য জনসাধারণের সমক্ষে প্রকাশ করার জন্য তিনি ‘’ডেকা-ডেকেরীর বেদ, আহুতি ইত্যাদি পুস্তক রচনা করেন। ১৯৬০ সালে অসমীয়া ভাষা আন্দোলনের সময় অসমীয়া ভাষাকে অসমের সরকারী ভাষা রুপে ঘোষণা করাতে সরকারের ইতঃস্বতঃ থাকায় তিনি অসম সরকারকৃত প্রদান সাহিত্যিক পেঞ্চন বর্জন করেন।


র্গ্যাল-স্রাস-গ্ঝান-ফান-ম্থা'-য়াস-'ওদ-জের () (১৮০০-১৮৫৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের অষ্টম প্রধান ছিলেন এবং এই বিহারের শ্রী সিংহ মহাবিদ্যালয়ের প্রতিষ্ঠাতা ও দ্বিতীয় প্রধান ছিলেন।


র্গ্যাল-স্রাস-গ্ঝান-ফান-ম্থা'-য়াস-'ওদ-জের ১৮০০ খ্রিষ্টাব্দে তিব্বতের দ্গে-মাং-স্কাম-ছুং () নামক স্থানে জন্মগ্রহণ করেন। তাঁর পিতার নাম ছিল ত্শে-দ্বাং-নোর-বু () এবং মাতার নাম ছিল কার্মা-ছোস-স্গ্রোন ()। শৈশবে তাঁর পিতা দস্যুদলের হাতে নিহত হলে তিনি ধর্মীয় জীবনের পথ বেছে নেন। এই সময় র্দো-ব্লা-'জিগ্স-মেদ-স্কাল-ব্জাং () নামক এক ভিক্ষু তাঁকে র্দ্জোগ্স-ছেন বৌদ্ধবিহার নিয়ে যান যেখানে তাঁকে গ্তের-ব্দাগ-গ্লিং-পা-'গ্যুর-মেদ-র্দো-র্জে () নামক মিন্দ্রোলিং বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করা হয়। 'জিগ্স-মেদ-র্গ্যাল-বা'ই-ম্যু-গু (), জিগ্স-মেদ-ঙ্গো-ম্ত্শার-র্গ্যা-ম্ত্শো (), সেং-ফ্রুগ-পে-মা-ব্ক্রা-শিস (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন।


র্গ্যাল-স্রাস-গ্ঝান-ফান-ম্থা'-য়াস-'ওদ-জের তাঁর সময় প্রচলিত র্ন্যিং-মা ধর্মসম্প্রদায়ের সমস্ত গ্রন্থগুলি সম্পাদনার জন্য বিখ্যাত ছিলেন। ১৮৪২ খ্রিষ্টাব্দে একটি ভয়াবহ ভূমিকম্পে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনের দায়িত্ব নেন। ১৮৪৮ খ্রিষ্টাব্দে তিনি এই বিহারে শ্রী সিংহ মহাবিদ্যালয় প্রতিষ্ঠা করেন এবং পরবর্তীকালে এই মহাবিদ্যালয়ের দ্বিতীয় প্রধানের দায়িত্ব পালন করেন। এই মহাবিদ্যালয়ের পরবর্তী প্রধানেরা তাঁর অন্যতম শিষ্য ছিলেন। এছাড়াও তিনি র্দ্জোগ্স-ছেন বৌদ্ধবিহারের অষ্টম প্রধানের দায়িত্ব পালন করেন। তিনি গুহ্যগর্ভতন্ত্রের ওপর গ্সাং-স্ন্যিং-স্প্যি-দোন () নামক একটি গ্রন্থ রচনা করেন। তিনি পরবর্তীকালে দ্গে-মাং-স্কাম-ছুং () নামক স্থানে একটি মঠ স্থাপন করেন।


title: স্কু-শোগ্স-দ্গে-মাং-রিন-পো-ছে

text: স্কু-শোগ্স-দ্গে-মাং-রিন-পো-ছে () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।


title: সেং-ফ্রুগ-পে-মা-ব্ক্রা-শিস

text: সেং-ফ্রুগ-পে-মা-ব্ক্রা-শিস () (জন্ম-১৭৯৮) তিব্বতী বৌদ্ধধর্মের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের প্রথম প্রধান ছিলেন।


title: সেং-ফ্রুগ-পে-মা-ব্ক্রা-শিস

text: সেং-ফ্রুগ-পে-মা-ব্ক্রা-শিস ১৭৯৮ খ্রিষ্টাব্দে তিব্বতের খামস অঞ্চলের রুদাম উপত্যকার ত্শোং-দ্পোন () নামক স্থানে জন্মগ্রহণ করেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারে ঙ্গেস-দোন-ব্স্তান-'দ্জিন-ব্জাং-পো (), 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), পে-মা-গ্সাং-স্ঙ্গাগ্স-ব্স্তান-'দ্জিন (), মি-'গ্যুর-নাম-ম্খা'ই-র্দো-র্জে () প্রভৃতি বিখ্যাত অবতারী লামাদের নিকট শিক্ষালাভ করেন। তিনি রিগ-'দ্জিন-ব্জাং-পো () নামক মিন্দ্রোলিং বৌদ্ধবিহারের তৎকালীন প্রধানের নিকট ভিক্ষুর শপথ লাভ করেন। ১৮৪৮ খ্রিষ্টাব্দে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক বৌদ্ধ লামা র্দ্জোগ্স-ছেন বৌদ্ধবিহারে শ্রী সিংহ মহাবিদ্যালয় প্রতিষ্ঠা করলে তিনি এই মহাবিদ্যালয়ের প্রথম প্রধানের দায়িত্ব গ্রহণ করেন। এই মহাবিদ্যালয়ের পরবর্তী প্রধানেরা তাঁর অন্যতম শিষ্য ছিলেন।


title: জগডুমুর

text: জগডুমুর বা যজ্ঞডুমুর গাছের বৈজ্ঞানিক নাম "Ficus racemosa" বা "Ficus glomerata" যা Moraceae পরিবারভুক্ত। একে ইংরেজিতে 'Cluster Fig Tree', 'Indian Fig Tree' বা 'Goolar (Gular) Fig' বলা হয়। এর আদি নিবাস ভারতীয় উপমহাদেশ, দক্ষিণ-পূর্ব এশিয়া, মালয়েশিয়া এবং অস্ট্রেলিয়া। এর ফল গাছের কান্ডে থোকায় থোকায় হয়। এটি প্রধানতঃ বন্য পশু পাখির খাদ্য। উত্তর অস্ট্রেলিয়াতে এই গাছ প্রজাপতির খাদ্য হিসেবে লাগানো হয়।


title: সরকারী আয়ুর্বেদিক মহাবিদ্যালয়

text: সরকারী আয়ুর্বেদিক মহাবিদ্যালয় () হচ্ছে সমগ্র ভারতের উত্তর-পূর্বাঞ্চলের আয়ুর্বেদ চিকিৎসার একমাত্র শৈক্ষিক প্রতিষ্ঠান। ১৯৪৮ সনে মহাবিদ্যালয়টি স্থাপন করা হয়। এটি অসম অভিযান্ত্রিক মহাবিদ্যালয়ের পথে অবস্থিত। প্রথম অবস্থায় এটি গুয়াহাটি বিশ্ববিদ্যালয়ের সহিত সংযুক্ত ছিল। কিন্তু শ্রীমন্ত শংকরদেব ইউনিভারসিটি অফ হেল্থ সাইন্স প্রতিষ্ঠা হওয়ার পর মহাবিদ্যালয়টি এর অধীনে আসে।


title: সরকারী আয়ুর্বেদিক মহাবিদ্যালয়

text:
সরকারী আয়ুর্বেদ মহাবিদ্যালয় ভারতের পরম্পরাগত ঔষধ আয়ুর্বেদের এক অগ্রনী শিক্ষা প্রতিষ্ঠান। লোকপ্রিয় গোপীনাথ বরদলৈ, লোকবন্ধু ভুবনেশ্বর বরুয়া ও ডঃ জগদীশ চন্দ্র ভট্টাচার্য মহাবিদ্যালয়টি প্রতিষ্ঠা করেন। ১৯৪৮ সনের ২০ ডিসেম্বর তারিখে সেই সময়ের অসমের মূখ্যমন্ত্রী একটি ভাড়া ঘরে মহাবিদ্যালয়টি উদ্বোধন করেন। প্রথম বছর অসম অভিযান্ত্রিক মহাবিদ্যালয়ের স্থানে ও ১৯৫৯ সনের জুলাই বর্তমান স্থানে স্থায়ীভাবে স্থানান্তর করা হয়। ভারত স্বাধীনতার পূর্বে লাহোর কংগ্রেশ অধিবেশনে ভারতীয় ঐতিহ্যের সহিত জড়িত বৈজ্ঞানিক প্রতিষ্ঠান স্থাপন ও ভারতীয় ঔষধ ব্যবস্থাকে জাতিষ্কর করে গড়ে তোলার জন্য ভারতের প্রতিটি রাজ্যে একটি করে আয়ুর্বেদিক প্রতিষ্ঠান স্থাপন করার সিদ্ধান্ত নেওয়া হয়। অসম আয়ুর্বেদিক মহাবিদ্যালয় এই সিদ্ধান্তের ফলাফল।
এই প্রতিষ্ঠানের প্রধান লক্ষ হচ্ছেঃ


title: সরকারী আয়ুর্বেদিক মহাবিদ্যালয়

text: প্রথম অবস্থায় ১৯৭৩ সন পর্যন্ত সাড়ে চার বৎসরের ডিপ্লোমার সুবিধা ছিল। প্রতি বছর ২৫ জন শিক্ষার্থী ভর্ত্তী হওয়ার সুবিধা পেয়েছিল। অসম সরকার বোর্ড অফ আয়ুর্বেদ নামক একটি সমিতি গঠন করেন। এই সমিতি মহাবিদ্যালয়ের নীতি নিয়ম ও পরীক্ষার আয়োজন করে। তারপর ছাত্র, শিক্ষক, কর্মচারী ও জনসাধারনের দাবীতে স্নাতক পর্যায়ে শিক্ষাদানের ব্যবস্থা করা হয়। সাড়ে পাঁচ বৎসরের শিক্ষা দানের পূর্বে ১৯৭৪ সনের নভেম্বর মাসে গুয়াহাটি বিশ্ববিদ্যালয়ের অধীনে দুই বঃসরের শিক্ষা দানের ব্যবস্থা করা হয়।


title: ব্স্তান-পা'ই-ন্যি-মা

text: ব্স্তান-পা'ই-ন্যি-মা () (১৮৫৭-১৯২৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন।


title: ব্স্তান-পা'ই-ন্যি-মা

text: ব্স্তান-পা'ই-ন্যি-মা ১৮৫৭ খ্রিষ্টাব্দে তিব্বতের লাসা শহরে এক অভিজাত পরিবারে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), পদ্মবজ্র প্রভৃতি বিখ্যাত লামাদের নিকট শিক্ষালাভ করেন। কুড়ি বছর বয়সে পদ্মবজ্র তাঁকে ভিক্ষুর শপথ প্রদান করেন।


title: গার-দ্বাং-লাস-রাব-গ্লিং-পা

text: গার-দ্বাং-লাস-রাব-গ্লিং-পা () (১৯৩০-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন।


title: গার-দ্বাং-লাস-রাব-গ্লিং-পা

text: গার-দ্বাং-লাস-রাব-গ্লিং-পা ১৯৩০ খ্রিষ্টাব্দে তিব্বতের খাম্স অঞ্চলের স্দে-দ্গে রাজ্যে জন্মগ্রহণ করেন। তাঁর পিতা স্ঙ্গো-খ্যো'ই-থুব-ব্স্তান () স্দে-দ্গে রাজ্যের রাজা ত্শে-দ্বাং-ব্দুদ-'দুলের () মন্ত্রী ও উপদেষ্টা ছিলেন। তাঁর মাতার নাম ছিল ব্সোদ-নাম্স-ল্হা-মো ()। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে ব্স্তান-পা'ই-ন্যি-মা () নামক দ্বিতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামার পুনর্জন্ম রূপে চিহ্নিত করেন। ম্খান-পো-পে-মা-ছোস-দ্পাল (), ব্যা-ব্রাল-কুন-দ্গা'-দ্পাল-ল্দান (), আ-বু-ল্হা-র্গ্যাল-পে-মা-থেগ-ম্ছোগ-ব্লো-ল্দান (), থুব-ব্স্তান-'ওদ-গ্সাল-ব্স্তান-পা'ই-ন্যি-মা (), 'জিগ্স-মেদ-য়োন-তান-ম্গোন-পো (), গ্লিং-স্প্রুল-থুব-ব্স্তান-ফ্রিন-লাস-র্গ্যা-ম্ত্শো () প্রভৃতি বৌদ্ধ লামারা তাঁর উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত অধিকার করলে তিনি গ্রেপ্তার হন এবং কারাগারেই তাঁর মৃত্যু হয়।


title: শাখ আলু

text: শাখ আলু (শাখালু, শাখা আলু, শাক আলু, শাকালু) এক প্রকার মূল জাতীয় সবজি। শাখ আলু গাছের বৈজ্ঞানিক নাম "Pachyrhizus tuberosus", যা 'Fabaceae' পরিবারভুক্ত। ইংরেজিতে একে Goitenyo, Goiteño, nupe, jacatupe বা Amazonian yam bean বলা হয়। এই গণভুক্ত ("Pachyrhizus") ৫ বা ৬টি প্রজাতি রয়েছে যার মধ্যে শাখ আলু প্রজাতিটি ("Pachyrhizus tuberosus") বাংলাদেশে প্রচলিত। এটি চিরহরিৎ লতা জাতীয় লিগিউম উদ্ভিদ যা ৬ মিটার পর্যন্ত লম্বা হতে পারে। এর মূলের খোসা সাদাটে বাদামি, ভেতরটা সাদা, শালগমাকৃতির। একটি গাছে ২ বা ততোধিক আলু হয়। প্রতিটি আলু ১৫-২৫ সেমি লম্বা হয়। এই মূল বা আলু অত্যন্ত রসালো, কচকচে এবং মিষ্টি। খোসা ছাড়িয়ে এটি কাচা খাওয়া হয়। এর খোসা ছাড়ানো খুবই সহজ। এটি রান্না করেও খাওয়া যায়। শাখ আলুতে প্রচুর স্টার্চ ও আমিষ (৯%) থাকে। এই গাছে যে শিম হয় তা ৩২% আমিষ সমৃদ্ধ। শিমও খাওয়া যায়। এর পাতায় ২০-২৪% আমিষ থাকে এবং এই পাতা খাওয়া যায়।


title: শাখ আলু

text: এর আদি নিবাস দক্ষিণ আমেরিকা হলেও এটি পৃথীবির বহু স্থানে জন্মায়। সাগর সমতল থেকে ৫০০ মিটার উচ্চতা পর্যন্ত এটি জন্মাতে সক্ষম। বালুময় সাগর তীর বা নদীর তীরে এটি ভাল জন্মে। এর ফুল সাদা এবং উভয়লিঙ্গিক। পোকা-মাকড়ের মাধ্যমে এর পরাগায়ণ ঘটে। এটি মাটিতে নাইট্রোজেন সংবন্ধন ঘটায়। একটু স্যাঁতসেতে বেলে এবং বেলে-দোআঁশ মাটি এর জন্য উপযুক্ত। এটি ছায়া এবং তুষার সহ্য করতে পারেনা। একটু উঁচু বেড তৈরি করে এর চাষ করা উচিত। দক্ষিণ আমেরিকার আমাজন অঞ্চলে এটির চাষ করা হয়।


title: গাছ আলু

text: গাছ আলু (মেটে আলু, পেস্তা আলু, চুপরি আলু, মাচা আলু, গজ আলু, মোম আলু, মাইট্টা আলু, মাছ আলু, প্যাচড়া আলু বা প্যাচরা আলু) গাছের বৈজ্ঞানিক নাম "Dioscorea alata" যা 'Dioscoreaceae' পরিবারভুক্ত উদ্ভিদ। ইংরেজিতে একে purple yam, greater yam, Guyana arrowroot, ten-months yam, water yam, white yam, winged yam, অথবা শুধুই yam বলা হয়। এর আদিনিবাস এশিয়ার ক্রান্তীয় অঞ্চল। এই আলুর গাছ এক মৌসুম ফলন দিয়ে মরে যায়; পরের বছর মূল থেকে নতুন করে চারা গজায়। এর কাণ্ডের গায়ে ছোট ছোট কালচে বেগুনী রঙের আলু হয় এবং মাটির নিচে বড় আকারের বাদামী রঙের আলু হয়। নিচের আলু প্রতি বছর একটু একটু করে বড় হয় এবং দীর্ঘকাল ধরে বড় হতে পারে। উপরের আলু প্রতি বছর প্রচুর পরিমানে জন্মে। উভয় আলু থেকেই বংশ বিস্তার ঘটে। উভয় আলুই খাওয়ার যোগ্য। এটি রান্না করে খাওয়া হয়। গাছ আলুর জন্য বিশেষ কোনো যত্নের প্রয়োজন হয়না; সামান্য মাটি ও বেড়ে ওঠার আশ্রয় পেলেই এটি বেড়ে ওঠে।


title: রাখাল শসা

text: রাখাল শসা একটি সপুষ্পক উদ্ভিদ যার বৈজ্ঞনিক নাম "Citrullus colocynthis", যা 'Cucurbitaceae' পরিবারভুক্ত। (আগে এর বৈজ্ঞানিক নাম ছিল "Colocynthis citrullus"; পরে এটি পরিবর্তন করা হয়েছে।) সংস্কৃত ভাষায় এর নাম 'গবাক্ষী' বা 'ইন্দ্রবারুণী' (गवाक्षी, इंद्रवारूणी)। এটি ইন্দ্রায়ণ নামেও পরিচিত। এর ইংরেজি নামগুলো হলো Bitter apple, Colocynth, Vine of Sodom, Citron, Bitter Cucumber, Egusi, desert gourd ইত্যাদি। এটি লতা জাতীয় উদ্ভিদ। এর আদি নিবাস ভূমধ্যসাগরীয় অঞ্চল, এশিয়া এবং তুরস্ক। এর লতা অনেকটা তরমুজ লতার মত, তবে এতে ছোট ও শক্ত ফল হয় যার ভেতরটা তিতা।


title: মালঞ্চ শাক

text: মালঞ্চ শাক, সাঞ্চি শাক, সেঁচি শাক, শান্তি শাক, শালিঞ্চে শাক, চিড়া শাক, ইছা শাক বা মলচা শাক এক প্রকার সপুষ্পক উদ্ভিদ। এর বৈজ্ঞানিক নাম "Alternanthera philoxeroides" যা Amaranthaceae পরিবারভুক্ত। ইংরেজিতে একে 'alligator weed' বলা হয়। এটি কাদা পানিতে জন্মে। এর আদি নিবাস দক্ষিণ আমেরিকা হলেও পৃথীবির বিশাল অঞ্চল জুড়ে বিস্তার লাভ করেছে এবং আগাছা হিসেবে পরিচিতি লাভ করেছে।


title: থুব-ব্স্তান-ছোস-ক্যি-র্দো-র্জে

text: থুব-ব্স্তান-ছোস-ক্যি-র্দো-র্জে () (১৮৭২-১৯৩৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের নবম প্রধান ছিলেন।


title: থুব-ব্স্তান-ছোস-ক্যি-র্দো-র্জে

text: থুব-ব্স্তান-ছোস-ক্যি-র্দো-র্জে ১৮৭২ খ্রিষ্টাব্দে তিব্বতের খাম্স অঞ্চলের চামদো নামক স্থানের নিকটে জন্মগ্রহণ করেন। তাঁর পিতার নাম ছিল ম্গোন-পো-র্গ্যাল () এবং মাতার নাম ছিল ব্সোদ-নাম্স-গ্যাং-ম্ত্শো ()। জন্মের পর তাঁর নাম রাখা হয় ব্ক্রা-শিস-ঙ্গো-ম্ত্শার ()। 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক বিখ্যাত বৌদ্ধ সাধক তাঁকে মি-'গ্যুর-নাম-ম্খা'ই-র্দো-র্জে () নামক র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহার নিয়ে যান। 'জাম-দ্ব্যাংস-ম্খ্যেন-ব্র্ত্সে'-দ্বাং-পো (), দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), 'জু-মি-ফাম-র্গ্যা-ম্ত্শো (), পদ্মবজ্র, 'জিগ্স-মেদ-ছোস-দ্ব্যিংস-'ওদ-গ্সাল () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। থুব-ব্স্তান-ছোস-ক্যি-র্দো-র্জে র্দ্জোগ্স-ছেন বৌদ্ধবিহারকে উন্নত করার জন্য তারা সারা জীবন উত্সর্গ করেন। তিনি এই বিহারের শ্রী সিংহ মহাবিদ্যালয়কে তিব্বতের অন্যতম বিখ্যাত ধর্ম শিক্ষাপ্রতিষ্ঠানে পরিণত করেন।


ও-র্গ্যান-'জিগ্স-ব্রাল-ব্যাং-ছুব-র্দো-র্জে () (১৯৩৫-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের একাদশ প্রধান ছিলেন।


ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৩৫ খ্রিষ্টাব্দে তিব্বতের লাসা শহরের অদূরে অবস্থিত দ্পাল-গ্যি-র্ত্সা-রি-ত্রা () নামক পবিত্র হ্রদের নিকটে জন্মগ্রহণ করেন। তাঁর পিতা ঙ্গাগ-দ্বাং-নোর-বু () র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের পঁচিশতম প্রধান ছিলেন। তাঁর মাতার নাম ছিল ত্শে-রিং-ছোস-গ্রোন ()। শ্রী সিংহ মহাবিদ্যালয়ের কুড়িতম প্রধান পে-মা-থেগ-ম্ছোগ-ব্লো-ল্দান (), একুশতম প্রধান 'জিগ্স-মেদ-ব্লো-গ্রোস (), তেইশতম প্রধান থুব-ব্স্তান-স্ন্যান-গ্রাগ্স (), সাতাশতম প্রধান য়োন-তান-ম্গোন-পো (), আঠাশতম প্রধান পে-মা-ত্শে-দ্বাং-র্গ্যা-ম্ত্শো (), সা-স্ক্যা ধর্মসসম্প্রদায়ের পন্ডিত 'জাম-দ্ব্যাংস-ম্খ্যেন-ব্র্ত্সে-ছোস-ক্যি-ব্লো-গ্রোস () প্রভৃতি বৌদ্ধ ভিক্ষুরা তাঁর উল্লেখযোগ্য শিক্ষক ছিলেন।


ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৫১ খ্রিষ্টাব্দে র্দ্জোগ্স-ছেন বৌদ্ধবিহারের একাদশ প্রধানের দায়িত্ব গ্রহণ করেন। ১৯৫৪ খ্রিষ্টাব্দে গণচীনের সেনাবাহিনী খাম্স অঞ্চলে প্রবেশ করে তিব্বতকে চীনের অবিচ্ছেদ্য অঙ্গ হিসেবে দাবী করলে তিনি লাসা চলে যান। ১৯৫৫ খ্রিষ্টাব্দে তিনি খাম্স অঞ্চলে ফিরে এসে ভিক্ষুর শপথ গ্রহণ করেন। এইসময় তিনি চার বছর ধরে র্দ্জোগ্স-ছেন বৌদ্ধবিহারের ব্যাপক সংস্কার শুরু করেন। তিনি এই বিহারে একটি তিনতলা বাড়ির সমান উচু ধাতব বুদ্ধমূর্তি নির্মাণ করান।


১৯৫৮ খ্রিষ্টাব্দে গণচীনের সেনাবাহিনী র্দ্জোগ্স-ছেন বৌদ্ধবিহার অধিকার করে নেয় এবং ও-র্গ্যান-'জিগ্স-ব্রাল-ব্যাং-ছুব-র্দো-র্জে সহ বিহারের গুরুত্বপূর্ণ লামাদের বন্দী করে। চীনা সেনাবাহিনী ভিক্ষুদের বিবাহ করতে, বৃক্ষচ্ছেদন করতে, বুদ্ধ ও অন্যান্য মূর্তি ভেঙ্গে ফেলতে এবং প্রাচীন পুঁথি ও চিত্রকলা বিনষ্ট করতে বাধ্য করে। ২৫শে আগষ্ট তাঁরা ভিক্ষুদেরকে গুরুত্বপূর্ণ লামাদের সমালোচনা করার একটি সভা করার কথা ঘোষণা করে। এই সমস্ত ঘটনার পরিপ্রেক্ষিতে এই বিহারের ভিক্ষুরা চীনাদের বিরুদ্ধে লড়াই করার সিদ্ধান্ত নিয়ে তাঁদের ভিক্ষুর শপথ ত্যাগ করে অস্ত্রধারণ করেন। তাঁরা চীনা সৈন্যদের তরোয়াল, ছুরি ও কুঠারের আঘাতে হত্যা করে বিহারের প্রধান লামাদেরকে উদ্ধার করেন। উদ্ধারের পর তাঁরা বিহারে অগ্নিসংযোগ করলে বহু সৈন্য মারা যান। এই ঘটনায় প্রায় তিনশত চীনা সৈন্য ও পঞ্চাশজন ভিক্ষু নিহত হন। ও-র্গ্যান-'জিগ্স-ব্রাল-ব্যাং-ছুব-র্দো-র্জে একটি কুঠারের আঘাতে গুরুতর আহত হন এবং তিন দিন পরে স্থানীয় ওংপো বিহারে মৃত্যুবরণ করেন।


title: হোলোঙাপার গিবন অভয়ারণ্য

text:
হোলোঙাপার গিবন অভয়ারণ্য (; ) ভারতের অসম রাজ্যে অবস্থিত চিরসবুজ অরণ্যের একটি সংরক্ষীত বনাঞ্চল। ১৯৯৭ সালে অরণ্যটি অভয়ারণ্যের মর্যদা লাভ করে। ১৮৮১ সালে প্রতিষ্ঠিত এই অভয়ারন্যটির সীমানা পাটকাই পর্বতের পাদদেশ পর্যন্ত বিস্তৃত ছিল। পরবর্ত্তী সময়ে অরণ্যটির বহুঅংশ ছোট ছোট গ্রাম ও চা-বাগান দখল করে। ১৯ শতিকার প্রথম ভাগে অরণ্যের বিকাশের জন্য বৃক্ষ রোপণ করা হয় ফলে এখানে জৈববৈচিত্রের বৃদ্ধি পায়। হোলাঙাপার গিবন অভয়ারণ্যে ভারতের একমাত্র গিবন উল্লুক ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া দীর্ঘ গাছের মধ্যে হোলং গাছ, মাঝারি গাছের মধ্যে নাহর ইত্যাদি প্রচুর পরিমানে পাওয়া যায়। ছোট ছোট গুল্মজাতীয় গাছ দ্বারা অভয়ারণ্যটি আবৃত হয়ে আছে। কিন্তু গোপনে গাছ কাটা ও বসতি স্থাপন ইত্যাদি অরণ্যটির বিপদের অন্যতম কারণ হিসেবে বিবেচিত হয়েছে।
১৮৮১ সনে ৭ আগষ্ট স্বীকৃতি প্রাপ্ত অসমের যোরহাট জেলার হোলাঙাপার সংরক্ষিত বনাঞ্চলের অংশ থেকে হোলাঙাপার অভয়ারণ্যের সৃষ্টি হয়েছে। এখানে প্রচুর পরিমানে পাওয়া হোলং গাছ থেকে নামটির উৎপত্তি হয়েছে। পূর্বে এটি পাটকাই পর্বতমালার পাদদেশের অরণ্য হিসেবে গন্য করা হত। এখন অভয়ারণ্যটি ছোট ছোট গ্রাম ও চা বাগান দ্বারা আবৃত হলেও একসময় এটি নাগাল্যান্ডের অরণ্যের সহিত সংযুক্ত ছিল। সংরক্ষিত অঞ্চলটি ২০৬ হেক্টর জমিতে আরম্ভ করা হয়েছিল কিন্তু ১৮৯৬ সালে কিছু অংশ অসংরক্ষিত করার ফলে অঞ্চলটি আয়তনে কমে আসে। ১৮৮০ সন থেকে ১৯২০ সন পর্যন্ত চা-বাগান স্থাপন ও মাজুলী তথা এর নিকটবর্ত্তী অঞ্চল বন্যায় সর্বশ্রান্ত জনসাধারনকে পুনঃস্থাপন দেওয়ার ফলে অভয়ারণ্যটি খণ্ড বিখণ্ড হয়ে যায়। তারপর ক্রমান্বয়ে অরণ্যটি পর্বতের পাদদেশ থেকে পৃথক হয়ে পরে।


title: হোলোঙাপার গিবন অভয়ারণ্য

text:
অঞ্চলটি বিভিন্ন চিরসবুজ গাছ ও বাঁশ গাছ দ্বারা পরিপূর্ণ। ১৯২৪ সনে অরণ্যটির বিকাশের জন্য বৃক্ষরোপন করা হয়। প্রাকৃতিক বৃক্ষরোপনের ফলে এখানে জৈববৈচিত্রের এক পরিপূর্ন অরণ্যের সৃষ্টি করে। ১৯ শতিকায় এখানে আরও বনাঞ্চল সংযুক্ত হওয়ার ফলে ১৯৯৭ সনে এর আয়তন প্রায় ২০৯৮.৬২ হয়। তথাপিও অরণ্যটি পাঁচটি ভাগে বিভক্ত।
১৯৯৭ সনের ৩০ জুলাই তারিখে বিজ্ঞাপন নং FRS 37/97/31-এর মাধ্যমে যোরহাট জেলায় অভয়ারণ্য প্রতিষ্ঠা করে গিবন অভয়ারণ্য নাম দেওয়া হয়। এই বনাঞ্চলে ভারতের একমাত্র উল্লুক নামক গিবন প্রজাতির বানর দেখা যায়। উল্লুক প্রজাতির বানর অসমীয়া নাম হলৌ । এই গিবন প্রজাতির হলৌ বানর থকে হোলাঙাপার গিবন অভয়ারন্য নামের উৎপত্তি । বানরের নামে নামকরণ করা এটিই ভারতের একমাত্র অভয়ারণ্য। ২০০৪ সনে ২৫মে তারিখে অসম সরকার বিজ্ঞাপন নং FRP 37/97/20-এর মাধ্যমে এটি হোলাঙাপার গিবন অভয়ারণ্য নামে পুনঃনামকরণ করে।
হোলাঙাপার গিবন অভয়ারণ্যটি অসমের সমতলীয় অর্ধ চিরসবুজ অরণ্য হিসেবে শ্রেণীবিভাজন করা হয়েছে। এখানে প্রতিবছর ২৪৯ সেঃমিঃ বৃষ্টিপাত হয়। সাগরপৃষ্ঠ থেকে ১০০-১২০ ফূট উচ্চতায় অবস্থিত। বনাঞ্চলটির দক্ষিণ-পূর্ব দিকতি উচু। উত্তর-পশ্চিম দিকের উচ্চতা ক্রমস হ্রাস পেয়ে আসছে। মধ্যদিয়ে বয়ে যাওয়া ভোগদৈ নদী অরণ্যে জলমগ্ন অঞ্চলের সৃষ্টি করেছে। অরণ্যের সিমানায় বিস্তৃত এই অংশে বিভিন্ন জলজ উদ্ভিদ দেখা যায়। এই জলমগ্ন অঞ্চল অরণ্যটিকে তিনতি খুদ্র শ্রেণীতে বিভক্ত করেছে।


title: হোলোঙাপার গিবন অভয়ারণ্য

text: জৈববৈচিত্রে ভরপুর এই অরণ্যে ভারতের একমাত্র গিবন হলৌ বান্দর ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া আরেক শ্রেণীর প্রাইমেট হচ্ছে খাটোলেজি বানর (), আসামি বানর (), রেসাস বানর বা লাল বানর ইত্যাদি। অভয়ারন্যটিতে ভারতীয় বাঘ, ভারতীয় হাতি ও চিতাবাঘ, দেশি বন শুকর ও অনেক প্রজাতির স্তন্যপায়ী প্রাণী দেখা যায়। অভয়ারণ্যটিতে কমেও ২১৯ প্রজাতির পাখি ও কয়েক ধরনের সাপ দেখা যায়।


title: হেলেঞ্চা

text:
হেলেঞ্চা, হিঞ্চা, হিঞ্চে, হিংচা, হেলচী, হিমলোচিকা (সংস্কৃত ভাষায়), তিতির ডগা, তিতির শাক, তিতির ডাটা, তিতা ডাটা এক প্রকার সপুষ্পক উদ্ভিদ। এর বৈজ্ঞানিক নাম Enhydra fluctuans যা "Asteraceae" পরিবারভুক্ত। এর ইংরেজি নাম "Enhydra", "Buffalo spinach", "Helancha" ইত্যাদি। এটি কাদা জলে জন্মায়। এর বেশ কিছু ঔষধি গুণ রয়েছে। এটি দেখতে কিছুটা মালঞ্চ শাকের মত হলেও এর পাতার কিনারা খাঁজকাটা এবং স্বাদ খানিকটা তেত। এটি শাক ভাজা এবং ঝোল রান্না করে খাওয়া হয়। ডাল মিশিয়ে বড়া বানিয়েও এটি খাওয়া হয়।
ক্রান্তীয় অঞ্চলের জলাশয়, ডোবা, নর্দমা, পুকুরের ধারে, অগভীর জলে বা ভেজা মাটিতে জন্মায়। পুকুরে জন্মালে পুকুর ভরে যায় হেলেঞ্চায়। এর আদি নিবাস ভারতবর্ষ, বাংলাদেশ, ব্রাজিল, মায়ানমার, শ্রীলংকা ইত্যাদি। একই ধরনের জলবায়ু আছে এমন অনেক দেশেই এটি দেখা যায়। হেলেঞ্চা গাছ ৩০-৬০ সেন্টিমিটার পর্যন্ত লম্বা হয়ে থাকে। এদের কান্ডে বহু শাখা থাকে। কান্ডের প্রতিটি গাঁট থেকে শিকড় বের হয়। এর পাতা ২.৫-৭.৫ সেন্টিমিটার লম্বা হয়। পত্রফলক বল্লমাকৃতির। পাতার কিনারা সূক্ষ্ম খাঁজকাটা। গাছের শীর্ষে শীতকালে ছোট সাদা গুচ্ছফুল ফোটে।


title: হেলেঞ্চা

text: হেলেঞ্চাতে ২.৯ শতাংশ আমিষ, ০.২ শতাংশ চর্বি, ৫.৫ শতাংশ শর্করা, এবং ২.২ শতাংশ লবণ আছে। এছাড়া এতে প্রচুর ভিটামিন এ আছে।


title: হেলেঞ্চা

text: হেলেঞ্চা ভেষজ চিকিৎসায় কোষ্ঠকাঠিন্য, হাঁপানি, স্নায়ুরোগ, বাতের ব্যথা, ঘামাচি, হাত-পা জ্বালা ইত্যাদিতে ব্যবহৃত হয়ে থাকে। আধুনিক বৈজ্ঞানিক গবেষণাতেও এর অনেক গুণ পাওয়া গেছে; যেমন- এন্টি অক্সিডেন্ট, জীবানু নাশক, ব্যথা নাশক, ডায়ারিয়া হ্রাস, স্নায়ু উত্তেজনা প্রশমন ইত্যাদি।


title: আব্দুল মজিদ

text:
আব্দুল মজিদ (; ) অসমের একজন প্রসিদ্ধ চলচ্চিত্র পরিচালক, প্রয়োজক, নাট্যকার ও অভিনেতা। ১৯৫৮ সনে নিপ বরুয়া পরিচালিত রঙা পুলিশ নামক চলচ্চিত্রের মাধ্যমে তিনি অসমীয়া চলচ্চিত্র জগতে পদার্পন করেন। তিনি মোট ৬টি অসমীয়া চলচ্চিত্র পরিচালনা করেছেন। অভিনেতা হিসেবে তিনি প্রধানত খলনায়কের অভিনয় করেছেন। তাঁর পরিচালনায় মুক্তিপ্রাপ্ত চামেলী মেমসাব শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছে। উক্ত চলচ্চিত্রে ডঃ ভূপেন হাজরিকা সঙ্গীত পরিচালনা করেন ও শ্রেষ্ঠ সঙ্গীত পরিচালকের পুরস্কার লাভ করেন।
আব্দুল মজিদ পরিচালিত ৬টি চলচ্চিত্রের নাম:।


title: আব্দুল মজিদ

text: ইত্যাদি


title: ইনসাইড ইসলাম

text: ইন্সাইড ইসলাম হল হিস্টোরি চ্যানেলের একটি প্রামাণ্য তথ্যচ্চিত্র, যেখানে ইসলাম ধর্মের ইতিহাস সম্পর্কে বলা হয়েছে। এতে ইসলাম ধর্মকে খ্রিষ্টধর্ম ও ইহুদীধর্মের সাথে সাদৃশ্যপূর্ণ একটি শান্তিপূর্ণ ধর্ম হিসেবে দেখানো হয়েছে এবং ইসলামভীতির কারণ হিসেবে চরমপন্থীদের কথা বলা হয়েছে, যারা ইসলামের দোহাই দিয়ে নিজেদের কর্মকান্ডকে বৈধ বলে বিশ্বাস করে। এরাই ইসলামপন্থী রাজনীতিকে চরমপন্থী হিসেবে সবার কাছে তুলে ধরে। প্রামাণ্য চিত্রটিতে ইসলামের প্রধান নবী মোহাম্মদ (সাঃ) এর সেই সময়ের কথা তুলে ধরা হয়েছে যখন এই একেশ্বরবাদী ধর্মবিশ্বাসকে প্রচার করতে গিয়ে তাকে নিজ সম্প্রদায়ের কাছ থেকে বহুমুখী বাধার সম্মুখীন হতে হয়েছিল। এছাড়া বিশ্বের মুসলিম সাম্রাজ্যসমূহ এবং আরব-ইসরাঈল দন্দ্বের কথাও এখানে উঠে এসেছে। ২০০২ সালে চলচ্চিত্রটি হিস্টরি চ্যানেলে প্রচার করা হয়। পরবর্তীতে যুক্তরাষ্ট্রের ওয়েলথ টিভিতেও প্রামাণ্যচিত্রটি প্রচারিত হয়।


title: সার্কাস (টেলিভিশন ধারাবাহিক)

text: সার্কাস ১৯৮৯ সালের একটি ভারতীয় টেলিভিশন ধারাবাহিক। এটি ভারতের জাতীয় চ্যানেল ডিডি ন্যাশনালে সম্প্রচারিত সার্কাস দল সম্পর্কিত এই ধারাবাহিক পরিচালনা করেছেন আজিজ মির্জা এবং প্রধান ভূমিকায় ছিলেন, শাহরুখ খান, আশুতোষ গৌরীকার।


title: কারিশমা কাপুর

text: কারিশমা কাপুর (; জন্ম: জুন ২৫, ১৯৭৪) অনানুষ্ঠানিকভাবে লোলো হিসেবে ডাকা হয়, একজন ভারতীয় চলচ্চিত্র অভিনেত্রী। কাপুর পরিবারের সদস্য হিসেবে তিনি অভিনেতা রণধীর কাপুর এবং ববিতার প্রথম কন্যা। কাপুর ১৯৯১ সালে, সতের বছর বয়সে অভিনয়ে আত্মপ্রকাশ ঘটান ভারত ভূষণের বিপরীতে "প্রেম কয়েদি" চলচ্চিত্রের মাধ্যমে। পরবর্তীকালে তিনি বিভিন্ন বাণিজ্যিকভাবে সফল চলচ্চিত্রে অভিনয় করেন, এর মধ্যে রয়েছে, "জিগর" (১৯৯২), "আনাড়ি" (১৯৯৩), "রাজা বাবু" (১৯৯৪), "সুহাগ" (১৯৯৪), "কুলি ন. ১", "গোপী কিষাণ" (১৯৯৪), "সাজান চালে শাশুড়াল" (১৯৯৬) এবং "জীত" (১৯৯৬)।


title: কারিশমা কাপুর

text: ১৯৯৬ সালে, কাপুর তাঁর সর্বাধিক বাণিজ্যিক সাফল্য "রাজা হিন্দুস্তানী" চলচ্চিত্রের জন্যে প্রথম শ্রেষ্ঠ অভিনেত্রীর ফিল্মফেয়ার পুরস্কার অর্জন করেন, এবং পরবর্তীতে "দিল তো পাগল হ্যায়" (১৯৯৭) রোমান্টিক নাট্য চলচ্চিত্রে অভিনয়ের জন্যে শ্রেষ্ঠ পার্শ্ব অভিনেত্রীর জন্য জাতীয় চলচ্চিত্র পুরস্কার অর্জন করেন। তিনি সমালোচকদের দ্বারা বহুল প্রশংসিত হন "ফিজা" (২০০০) চলচ্চিত্রে কেন্দ্রীয় চরিত্রে অভিনয়ের জন্যে এবং "জুবেইদা" (২০০১) চলচ্চিত্রের জন্যে শ্রেষ্ঠ অভিনেত্রী এবং শ্রেষ্ঠ অভিনেত্রী (সমালোচক) ফিল্মফেয়ার পুরস্কার অর্জন করেন। ফলে, কাপুর হিন্দি চলচ্চিত্রের একজন নেতৃস্থানীয় অভিনেত্রী হিসেবে নিজেকে প্রতিষ্ঠিত করেছেন। তাঁকে বলিউডের সবচেয়ে সুন্দর নারী এবং যৌন আবেদনের প্রতীক হিসেবেও বিবেচনা করা হয়।


title: কারিশমা কাপুর

text: মাত্র পঞ্চম শ্রেণি পর্যন্ত পড়াশোনা করেছেন তিনি।কারিশমা একটি জাতীয় চলচ্চিত্র পুরস্কার, চারটি ফিল্মফেয়ার পুরস্কার, একটি আইফা পুরস্কার এবং একটি জি সিনে পুরস্কার অর্জন করেছেন।


title: চেতনা দাস

text:
চেতনা দাস (; ) অসমের একজন প্রসিদ্ধ অভিনেত্রী। ১৯৭০-১৯৮০ সময়ে তিনি অসমের জনপ্রিয় অভিনেত্রী ছিলেন।
১৯৫৪ সনের ৪ নভেম্বরে পূর্বের অসম বর্তমান মেঘালয় জেলার শিলং-এ চেতনা দাসের জন্ম হয়। তাঁর পিতার নাম গিরিন্দ্র কুমার তালুকদার। তিনি তেজপুরের দরং মহাবিদ্যালয় থেকে স্নাতক ডিগ্রী লাভ করেন।


title: চেতনা দাস

text: চেতনা দাসের নির্দেশিত নাটক


title: চেতনা দাস

text:
হিন্দী ধারাবাহিক কামরুপ কি কাহিনীতে অভিয়ন করেছেন।
অসমীয়া সাংস্কৃতিতে অবদান থাকার জন্য ডঃ আম্বেদকার পুরস্কার লাভ ।
অসমীয়া হিয়া দিয়া নিয়া চলচ্চিত্র মুনলাইট মিডিয়া স্পেডিয়াল পুরস্কার লাভ করেন।
চেতনা দাস অনেক কয়েকটি সাংস্কৃতিক কেন্দ্রের সহিত জড়িত ছিলেন। সাংস্কৃতিক কেন্দ্রসমূহের নাম:


title: মিষ্টিকুমড়া

text: মিষ্টিকুমড়া (বৈজ্ঞানিক নাম "Cucurbita moschata") যা "Cucurbitaceae" পরিবারভুক্ত। এটি এক প্রকার ফল জাতীয় সবজি। এটি মিষ্টি লাউ নামেও পরিচিত। মিষ্টিকুমড়া গাছের উৎপত্তিস্থল মধ্য আমেরিকা কিংবা দক্ষিণ আমেরিকার উত্তরাংশ। "Cucurbita moschata" ছাড়াও আরো কয়েক প্রজাতির মিষ্টিকুমড়া রয়েছে; যেমন- "Cucurbita mixta, C. pepo, C. maxima, C. alba, C. moschata" এবং এদের নানান প্রকরণ ও শংকর। এর মধ্যে "C. moschata" বাংলাদেশে সবচেয়ে বেশি দেখা যায়।


title: মিষ্টিকুমড়া

text: মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। এতে ভিটামিন এ এবং বিটা ক্যারোটিন আছে। এটি প্রধানতঃ তরকারি রান্না করে খাওয়া হয়। এটি খেতে একটু মিষ্টি স্বাদযুক্ত।


ফিল্মফেয়ার শ্রেষ্ঠ অভিনেত্রী সমালোচক পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।


title: ক্লোরোফিল

text: ক্লোরোফিল হচ্ছে একধরণের সবুজ রঞ্জক পদার্থ যা সায়ানোব্যাকটেরিয়ায় এবং উদ্ভিদ ও শৈবালের ক্লোরোপ্লাস্টে পাওয়া যায়। ক্লোরোফিল শব্দটি গ্রীক শব্দ থেকে নেয়া হয়েছে, χλωρός, chloros ("সবুজ") and φύλλον, phyllon ("পাতা"), তাই ক্লোরোফিলের শব্দগত অর্থ সবুজ পাতা। ক্লোরোফিল একটি অতীব প্রয়োজনীয় জৈব অণু যা সালোকসংশ্লেষণ প্রক্রিয়ায় গুরুত্বপূর্ণ ভূমিকা পালন করে এবং উদ্ভিদকে সূর্যালোক থেকে শক্তি সংগ্রহে সাহায্য করে। ক্লোরোফিল তড়িৎচুম্বকীয় বর্ণালীর নীলাংশ থেকে আলো শোষণ করে। ১৮১৭ সালে জোসেফ নিয়েনাইমে কাভেন্তো এবং পিয়েরে জোসেফ পেল্লেতিয়ের (Pelletier) সর্বপ্রথম ক্লোরোফিল আবিষ্কার করেন।


title: ক্লোরোফিল

text: প্রধানত পাতার মেসোফিল কলার কোশে ক্লোরোপ্লাস্ট নামে একধরনের অঙ্গাণু থাকে। ক্লোরোপ্লাস্টের থাইলাকয়েড পর্দার মধ্যে ক্লোরোফিল থাকে। পূর্বের কোয়ান্টোজোম মতবাদ এখন বিজ্ঞানীরা বর্জন করেছেন।


title: ক্লোরোফিল

text: ক্লোরোফিল অণুর গঠন অনুসারে ক্লোরোফিল পাঁচ প্রকারের হয়, যথা: ক্লোরোফিল-a, ক্লোরোফিল-b, ক্লোরোফিল-c, ক্লোরোফিল-c, ক্লোরোফিল-d ও ক্লোরোফিল-f। উন্নত সবুজ উদ্ভিদ ও সবুজ শৈবালে ক্লোরোফিল-a ও ক্লোরোফিল-b, সামুদ্রিক শৈবালে ক্লোরোফিল-c ও ক্লোরোফিল-c, সায়ানোব্যাক্টেরিয়াতে ক্লোরোফিল-d ও ক্লোরোফিল-f থাকে। এছাড়া সাহায্যকারী রঞ্জক পদার্থ হিসাবে ফাইকোসায়ানিন, ফাইকোএরিথ্রিন পাওয়া যায়, ব্যাক্টেরিয়াতে উপস্থিত ক্লোরোফিলকে ব্যাক্টেরিও-ক্লোরোফিল বলে।


title: ক্লোরোফিল

text: রাসায়নিক গঠন অনুসারে ক্লোরোফিল কার্বন (C), হাইড্রোজেন (H), অক্সিজেন (O), নাইট্রোজেন (N) ও ম্যাগনেসিয়াম (Mg) নিয়ে গঠিত। ক্লোরোফিলের রাসায়নিক গঠনে দেখা যায় এটি পরফাইরিন (porphyrin) যৌগ। এই পরফাইরিন চারটি পাইরল (pyrrole) বলয় বৃত্তাকারে পরস্পর যুক্ত হয়। কেন্দ্রে একটি ম্যাগনেসিয়াম (Mg) আয়ন থাকে। একটি ফাইটল জাতীয় শৃঙ্খল চতুর্থ পাইরল বলয়ের সঙ্গে যুক্ত থাকে। ক্লোরোফিল-a তে দ্বিতীয় পাইরল বলয়ে -CH গ্রুপ থাকে এবং ক্লোরোফিল-b তে ওই স্থানে -CHO গ্রুপ থাকে।বর্ণালিবীক্ষণ যন্ত্রের সাহায্যে দেখা যায়, আলোকের সাতটি বর্ণের মধ্যে ক্লোরোফিল-a এবং ক্লোরোফিল-b, নীল, বেগুনি এবং লাল অংশগুলি বেশি মাত্রায় শোষণ করে। আলোকের সবুজ অংশ শোষিত হয় না। ক্লোরোফিল রঞ্জক বর্ণালীর লাল এবং নীল অংশ বেশি শোষণ করে বলে এই দুই অংশকে ক্লোরোফিল রঞ্জকের শোষণ বর্ণালী বলে। এথেকে বোঝা যায় যে সালোকসংশ্লেষে ক্লোরোফিল প্রধান রঞ্জক হিসাবে কাজ করে । ক্লোরোফিল-a অণু 410 nm এবং 660 nm তরঙ্গদৈর্ঘ্যযুক্ত আলো এবং ক্লোরোফিল-b অণু 452 nm এবং 642 nm তরঙ্গদৈর্ঘ্যের আলো শোষণ করতে পারে। ক্লোরোফিল-b থেকে ক্লোরোফিল-a বেশি আলো শোষণ করে । আবার ক্লোরোফিল-b এর নীল আলো শোষণ করার ক্ষমতা ক্লোরোফিল-a থেকে বেশি।


title: করণ জোহর

text: করণ জোহর (, জন্ম: করণ ধর্ম কাম জোহর মে ২৫, ১৯৭২); অনানুষ্ঠানিকভাবে কেজো হিসাবে ডাকা হয় একজন ভারতীয় চলচ্চিত্র প্রযোজক, পরিচালক চিত্রনাট্যলেখক, পরিচ্ছদ ডিজাইনার, অভিনেতা, এবং টেলিভিশন উপস্থাপক। তিনি হিরো জোহর এবং যশ জোহরের পুত্র। এছাড়াও তিনি প্রযোজনা সংস্থা ধর্ম প্রডাকশন্সের প্রধান। ভারতে এবং বিদেশে কিছু সংখ্যক সর্বাধিক আয়কৃত বলিউড চলচ্চিত্র প্রযোজনার জন্যে পরিচিত। তাঁর পরিচালিত চারটি চলচ্চিত্রে অভিনয় করেছেন শাহরুখ খান, যা বৈদেশিক বাজারে সর্বোচ্চ বাণিজ্যিক সাফল্য অর্জনকারী ভারতের চলচ্চিত্র।


title: করণ জোহর

text: করণ জোহর ভারতের মুম্বইয়ে জন্ম নেন। তাঁর বাবা বলিউড চলচ্চিত্র প্রযোজক ও ধর্ম প্রোডাকশন্সের প্রতিষ্ঠাতা যশ জোহর এবং মা হিরো জোহর। তিনি মুম্বইয়ের গ্রিনলন হাই স্কুলে এবং এইচ.আর. কলেজ অব কমার্স অ্যান্ড ইকোনমিক্স-এ পড়াশোনা করেন। তিনি ফরাসি বিষয়ে স্নাতোকোত্তর লাভ করেন।


title: করণ জোহর

text: ছেলেবেলায় তিনি ভারতীয় বাণিজ্যিক চলচ্চিত্র দ্বারা প্রভাবিত হয়েছিলেন এবং তিনি অনুপ্রেরণা হিসাবে রাজ কাপুর, যশ চোপড়া এবং সুরজ বারজাত্যার কাছ থেকে শিখেছেন। একটি নির্দিষ্ট সময়ের জন্য, জোহর সংখ্যাবিজ্ঞানে অনুসরণ করতে শুরু করেন, এবং প্রথম শব্দ "কে" দিয়ে শুরু এধরণের শিরোনামে চলচ্চিত্র নির্মাণ করতে লাগলেন। ২০০৬ সালে "লাগে রাহো মুন্না ভাই", যেখানে সংখ্যাবিজ্ঞান সম্পর্কে সমালোচনা করা হয়েছে, চলচ্চিত্র দেখার পর তিনি এই চর্চা বন্ধ করেন।


title: করণ জোহর

text: জোহর আদিত্য চোপড়ার সহকারী হিসেবে দিলওয়ালে দুলহানিয়া লে যায়েঙ্গে (১৯৯৫) দিয়ে চলচ্চিত্রে প্রবেশ করেন। পরে তার পরিচালনায় অভিষেক হয় রোমান্সধর্মী কুচ কুচ হোতা হ্যায় (১৯৯৮) দিয়ে। ছবির প্রথম অর্ধেকে তিনজন কলেজ শিক্ষার্থীর - একটি খামখেয়ালীপূর্ণ যুবক (শাহরুখ খান), তার টমবয়ের মত দেখতে বান্ধবী (কাজল দেবগন) ও কলেজ অধ্যক্ষের সুন্দরী কন্যা (রাণী মুখার্জী) মধ্যে প্রেমের সম্পর্ক দেখানো হয় এবং দ্বিতীয় অর্ধেকে দেখানো হয় সদ্য বিপত্নীক সেই যুবক তার বান্ধবীর সাথে পুনরায় যোগাযোগের চেষ্টা করেছে তার অন্য আরেকজনের (সালমান খান) সাথে বিয়ে আংটি বদল হয়েছে। ছবিটি ব্লকবাস্টার হিট হয় এবং সমালোচকদের ইতিবাচক পর্যালোচনা লাভ করে। ছবিটি সুস্থ বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার অর্জন করে এবং ৪৪তম ফিল্মফেয়ার পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও চারটি অভিনয়ের পুরস্কার লাভ করে।


title: করণ জোহর

text: জোহরের দ্বিতীয় পরিচালনা ছিল একাধিক তারকা সম্বলিত পারিবারিক নাট্যধর্মী কভি খুশি কভি গম... (২০০১)। এতে একজন অহমিকাসম্পন্ন ধনী শিল্পপতি চরিত্রে অভিনয় করেন অমিতাভ বচ্চন, তার স্ত্রী চরিত্রে জয়া বচ্চন, তাদের দুই ছেলের চরিত্রে শাহরুখ খান ও হৃতিক রোশন, এবং নিচু-শ্রেণির পরিবারের দুই মেয়ে ও শাহরুখ ও হৃতিকের প্রেমিকা চরিত্রে অভিনয় করেন কাজল দেবগন ও কারিনা কাপুর। এই ছবিটিও বক্স অফিসে ব্লকবাস্টার হিট হয় এবং সমালোচকদের প্রশংসা অর্জন করে। সমালোচক তরণ আদর্শ মন্তব্য করেন যে জোহর নিশ্চিত করল চলচ্চিত্র অঙ্গনে তিনি একজন উজ্জ্বল নক্ষত্র। ছবিটির গল্প সরল কিন্তু এর গল্প বলার ধরন সর্বোচ্চ নম্বর পাওয়ার যোগ্য।


title: করণ জোহর

text:
জোহরের তৃতীয় পরিচালিত চলচ্চিত্র একাধিক তারকা সম্বলিত রোম্যান্টিক নাট্যধর্মী কভি আলবিদা না কেহনা (২০০৬)। ছবিতে দেখা যায় দুর্ঘটনায় পা ভেঙ্গে যাওয়া একজন অ্যাথলেট (শাহরুখ খান) তার স্ত্রীর (প্রীতি জিনতা) পেশাদারী সাফল্যে কিছুটা নিরাশ। এর ফলে তারই পারিবারিক এক বন্ধুর (রাণী মুখার্জী) সাথে পরকীয় সম্পর্ক গড়ে ওঠে, যে তার বাল্যবন্ধুকে (অভিষেক বচ্চন) বিয়ে করে সুখী নয়। ছবিটি ভারতে ব্যবসায়িক সফলতা লাভ করে, পাশাপাশি দেশের বাইরেও সফল হয়। সমালোচকগণ জোহরের পূর্বের দুই চলচ্চিত্র থেকে এই চলচ্চিত্রের পরিচালনার ধরনে পরিবর্তন আনায় এর প্রশংসা করেন। সমালোচক রাজিব মসন্দ মন্তব্য করেন করণের মত অল্প সংখ্যক লেখকের চিত্রনাট্যে এমন নিয়ন্ত্রণ রয়েছে। অল্প সংখ্যকই বর্ণনার জটিলতা অনুধাবন করতে পারে। ছবিটির কাহিনী যৌথভাবে লিখেন করণ। একাধিক সমালোচক এর প্রশংসা করেন এবং একাডেমি অব মোশন পিকচার আর্টস অ্যান্ড সায়েন্সেস-এ এটি নথিভুক্ত করার আমন্ত্রণ আসে।
জোহর পরিচালিত চতুর্থ চলচ্চিত্র সন্ত্রাসবাদ বিরোধী নাট্যধর্মী মাই নেম ইজ খান (২০১০)। এতে দেখা যায় একজন মুসলমান ব্যক্তি (শাহরুখ খান) ও তার স্ত্রী (কাজল দেবগন) সান ফ্রান্সিসকোতে বসবাস করে এবং ৯/১১ এর হামলার পর ধর্মীয় রোষানলে পরে তাদের পুত্রকে হারায়। এই ছবিটিও ব্যবসায়িকভাবে সফল হয় এবং জোহরের গতানুগতিক পরিচালনার বাইরে এই পরিচালনার ধরন ইতিবাচক সমালোচনা লাভ করে। সমালোচক সুভাষ কে. ঝা মন্তব্য করেন ছবিটি বিষয়বস্তু, প্রকৃতি ও পরিচালনায় সুনিপুণ। এই চলচ্চিত্রের জন্য করণ জোহর তার দ্বিতীয় ফিল্মফেয়ার শ্রেষ্ঠ পরিচালক পুরস্কার লাভ করেন।


title: করণ জোহর

text: তার পরবর্তী চলচ্চিত্র স্টুডেন্ট অব দ্য ইয়ার (২০১২)। জোহর এতে কোন প্রতিষ্ঠিত শিল্পী না নিয়ে তিনজন নবাগত শিল্পী – সিদ্ধার্থ মালহোত্রা, বরুণ ধবন, ও আলিয়া ভাটকে নিয়ে কাজ করেন। এতে দেখা যায় শিক্ষার্থীদের একটি দল স্টুডেন্ট অব দি ইয়ার খেতাব পাওয়ার জন্য তৎপর। ছবিটি পরিমিত ব্যবসা করে এবং সমালোচকদের মিশ্র প্রতিক্রিয়া লাভ করে। কেউ কেউ এটিকে খুবই বিনোদন প্রদানকারী ও উপভোগ্য বলে বিবেচনা করেন আবার কেউ একে গল্পহীনতায় ভুগছে বলে উল্লেখ করেন।


title: করণ জোহর

text: জোহর পরে জোয়া আখতার, অনুরাগ কশ্যপ ও দিবাকর ব্যানার্জির সাথে যুক্ত হয়ে বোম্বে টকিজ (২০১৩) নির্মাণ করেন। এটি বলিউডের শতবর্ষ উৎযাপন উপলক্ষে মুক্তিপ্রদানকারী সংকলিত চলচ্চিত্র। প্রত্যেকজন পরিচালক একটি করে স্বল্পদৈর্ঘ্য চলচ্চিত্র নির্মাণ করেন একটি বড় সংকলন নির্মাণের লক্ষ্যে। জোহরের গল্পে দেখা যায় একজন ম্যাগাজিন সম্পাদক (রাণী মুখার্জী) তার অফিসের এক ইনটার্নের (সাকিব সলীম) মাধ্যমে আবিষ্কার করে তার স্বামী (রণদীপ হুদা) একজন সমকামী। ছবিটি বক্স অফিসে তেমন ব্যবসা করতে পারে নি, কিন্তু সমালোচকদের প্রশংসা অর্জন করে।


title: করণ জোহর

text: ২০১৬ সালে জোহর রোম্যান্টিক নাট্যধর্মী চলচ্চিত্র এ দিল হ্যায় মুশকিল নির্মাণ করেন। এতে অভিনয় করেন রণবীর কাপুর, অনুষ্কা শর্মা ও ঐশ্বর্যা রাই বচ্চন। ছবিটি ব্যবসায়িক সফলতা লাভ করে এবং সমালোচকদের মিশ্র প্রতিক্রিয়া অর্জন করে।


title: করণ জোহর

text: জোহরের বোম্বে টকিজ ব্যতীত সবগুলো চলচ্চিত্র তার বাবা যশ জোহর প্রতিষ্ঠিত ধর্ম প্রডাকশন্সের ব্যানারে নির্মিত হয়। ২০০৪ সালে তার বাবার মৃত্যুর পরে জোহর এর দায়িত্ব লাভ করেন। তার নিজের পরিচালনার বাইরেও ধর্ম প্রডাকশন্সের ব্যানারে অন্যান্য পরিচালকের চলচ্চিত্রও নির্মিত হয়েছে। এর মধ্যে উল্লেখযোগ্য ব্যবসাসফল চলচ্চিত্র হল কাল হো না হো (২০০৩), দোস্তানা (২০০৮), আই হেট লাভ স্টোরিজ (২০১০), অগ্নিপথ (২০১২), ইয়ে জাওয়ানি হ্যায় দিওয়ানি (২০১৩), টু স্টেটস (২০১৪), হাম্পটি শর্মা কি দুলহানিয়া (২০১৪), ও কাপুর অ্যান্ড সন্স (২০১৬)।


title: করণ জোহর

text: সহকারী পরিচালক হিসেবে কাজ করার পাশাপাশি জোহর দিলওয়ালে দুলহানিয়া লে যায়েঙ্গে (১৯৯৫) চলচ্চিত্রে শাহরুখ খানের চরিত্রের বন্ধু হিসেবে ছোট একটি চরিত্রে অভিনয় করেন। এরপর তিনি ওম শান্তি ওম (২০০৭), ফ্যাশন (২০০৮), ও লাক বাই চান্স (২০০৯) চলচ্চিত্রে ক্যামিও চরিত্রে অভিনয় করেন।


title: করণ জোহর

text: তিনি পূর্ণ অভিনেতা হিসেবে অনুরাগ কশ্যপ পরিচালিত বোম্বে ভেলভেট (২০১৫) চলচ্চিত্র রণবীর কাপুর ও অনুষ্কা শর্মার সাথে অভিনয় করেন। এতে তিনি মূল খল চরিত্রে অভিনয় করেন। ছবিটি বক্স অফিসে তেমন ব্যবসা করতে পারে নি, কিন্তু জোহরের অভিনয় প্রশংসিত হয়। সমালোচক সরিতা এ. তানবার মন্তব্য করেন এই চলচ্চিত্রের একমাত্র সান্ত্বনা হল করণ জোহর যিনি তার খাম্বাত্তা চরিত্রের সম্মান বজায় রেখেছেন, যা সম্পূর্ণ তার আয়ত্বের বাইরে ছিল।


title: করণ জোহর

text: জোহর দিলওয়ালে দুলহানিয়া লে যায়েঙ্গে (১৯৯৫), দিল তো পাগল হ্যায় (১৯৯৭), ডুপ্লিকেট (১৯৯৮), মোহাব্বতে (২০০০), ম্যায় হুঁ না (২০০৪), বীর-জারা (২০০৪), ও ওম শান্তি ওম (২০০৭) চলচ্চিত্রের শাহরুখ খানের পোশাক পরিকল্পনাকারী হিসেবে কাজ করেন।


title: করণ জোহর

text: জোহর সেলিব্রিটি টকশো কফি উইথ করণ-এর উপস্থাপক। এতে তিনি হিন্দি চলচ্চিত্রের অভিনেতা, অভিনেত্রী, পরিচালক, প্রযোজক, ও অন্যান্য কলাকুশলীদের সাক্ষাৎকার নিয়ে থাকেন। প্রথম মৌসুম প্রচারিত হয় ২০০৪ থেকে ২০০৫ সালে, দ্বিতীয় মৌসুম প্রচারিত হল ২০০৭ সালে, তৃতীয় মৌসুম প্রচারিত হয় ২০১০ থেকে ২০১১ সালে, চতুর্থ মৌসুম প্রচারিত হয় ২০১৩ থেকে ২০১৪ সালে, এবং পঞ্চম মৌসুম ২০১৬ সালের ৬ নভেম্বর থেকে প্রচারিত হচ্ছে।


title: করণ জোহর

text: ২০১২ সাল থেকে তিনি মাধুরী দীক্ষিত ও রেমু ডিসুজার সাথে রিয়েলিটি নৃত্য অনুষ্ঠান জলক দিখলা জা এবং মালাইকা অরোরা খান, কিরণ খের ও ফারাহ খানদের সাথে রিয়েলিটি শো ইন্ডিয়া গট ট্যালেন্ট-এর বিচারকের দায়িত্ব পালন করছেন।


title: করণ জোহর

text:
ভাল
স্কুল জীবনে করণ টুইঙ্কল খান্না কে পছন্দ করতেন যিনি সত্তরের দশকের অভিনেতা রাজেশ খান্নার মেয়ে ছিলেন, টুইঙ্কল নিজেও পরে অভিনেত্রী হন এবং ২০০১ সালে অক্ষয় কুমারকে বিয়ে করেন। করণ পরে নিজেকে সমকামী দাবী করেন, এবং ২০১৭ সালে করণ 'গর্ভভাড়া'র মাধ্যমে দুই যমজ সন্তানের জন্ম দেন।


title: সব্যসাচী পণ্ডা

text: সব্যসাচী পণ্ডা, () হচ্ছেন ভারতের একজন নকশালবাদী-মাওবাদী নেতা। তিনি তার অপরাধমূলক কর্মকাণ্ডের জন্য ভারতের বিভিন্ন রাজ্য পুলিশের দ্বারা খোঁজে ছিলেন। তিনি ইতালির দুই পর্যটক অপহরণের পরিকল্পনার জন্য অভিযুক্ত ছিলেন, এবং ২০১২ সাল থেকে আন্তর্জাতিক খবরে আসেন।


title: সব্যসাচী পণ্ডা

text: সব্যসাচী পণ্ডা সিপিআই(এম) নেতা রমেশ পণ্ডা, যিনি তিনবারের এমএলএ এবং একজন ভারতীয় স্বাধীনতা সংগ্রামীর সন্তান ছিলেন। তিনি পুরীর সামান্ত চন্দ্র শেখর সরকারি কলেজ থেকে অঙ্কে গ্রাজুয়েট ছিলেন। নিমাপাড়ার শুভশ্রী বা মিলি পণ্ডার সাথে তার বিয়ে হয়। ১৯৯৫ সালে রায়গড়া ও গজপতি জেলায় তৈরি হয় চাষী মুলিয়া সমিতি ও কুই লয়েঙ্গা সঙ্ঘ এবং এই দুই সংগঠনের প্রধান ব্যক্তি ছিলেন তিনি। উড়িষ্যার ঐসব অঞ্চলে মাওবাদী বিস্তৃতি ছড়াতে এই সংগঠনগুলিই ছিল প্রধান ভিত্তি।


title: সব্যসাচী পণ্ডা

text: তিনি এছাড়াও ৫০টির অধিক অপরাধমূলক মামলায় যুক্ত থাকার অভিযোগে অভিযুক্ত ছিলেন, যার ভেতর ২০০৮ সালে স্বামী লক্ষণানন্দ সরস্বতী এবং তার চার সহযোগীকে কন্দরমলে হত্যার অভিযোগও ছিল। ঐ এলাকায় সেই ঘটনায় সাম্প্রদায়িক দাঙ্গা ছড়িয়ে পড়ে। দলবিরোধী কার্যকলাপের জন্য তিনি সিপিআই মাওবাদী থেকে বহিষ্কৃত হন। বহিষ্কারের পর সিপিআই (মার্কসবাদী-লেনিনবাদী-মাওবাদী) নামে একটি আলাদা পার্টি গঠন করেন। ১৮ জুলাই, ২০১৪তে তিনি উড়িষ্যার গঞ্জাম জেলা থেকে গ্রেপ্তার হন।


title: সব্যসাচী পণ্ডা

text: ১৮ জুলাই, ২০১৪ তারিখে তিনি উড়িষ্যার গঞ্জাম জেলার ব্রহ্মপুর থেকে উড়িষ্যা পুলিশের গোয়েন্দা সংস্থা দ্বারা গ্রেপ্তার হন। সব্যসাচী পণ্ডার মাথার দাম ৫ লক্ষ টাকা ঘোষণা করা ছিল।


title: জেরিফা ওয়াহিদ

text:
জেরিফা ওয়াহিদ (; ) অসমের একজন প্রসিদ্ধ অভিনেত্রী।
জেরিফা ওয়াহিদ গুয়াহাটি বিশ্ববিদ্যালয় থেকে ইতিহাস বিষয়ে শীর্ষস্থানে স্নাতক ডিগ্রী লাভ করেন। একই বিষয়ে তিনি দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। এছাড়া তিনি আইন বিষয়ে স্নাতক ডিগ্রীধারী।


title: জেরিফা ওয়াহিদ

text: ১৯৮৯ সনে অভিমান চলচ্চিত্রে একটি শিশুর অভিনয় করে চলচ্চিত্র জগতে প্রবেশ করেন।


title: ’জিগ্স-মেদ-গ্লিং-পা

text: 'জিগ্স-মেদ-গ্লিং-পা () (১৭২৯-১৭৯৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ ভিক্ষু ছিলেন।


title: ’জিগ্স-মেদ-গ্লিং-পা

text: 'জিগ্স-মেদ-গ্লিং-পা ১৭২৯ খ্রিষ্টাব্দে তিব্বতের ইয়ার্লুং উপত্যকায় জন্মগ্রহণ করেন। ছয় বছর বয়সে তাঁকে দ্পাল-রি-'ওদ-গ্সাল-থেগ-ছেন-গ্লিং () নামক র্ন্যিং-মা ধর্মসম্প্রদায়ের একটি বৌদ্ধবিহারে নিয়ে যাওয়া হয়। এই সময় ঙ্গাগ-দ্বাং-ব্লো-ব্জাং-পে-মা (), গ্নাস-গসার-বা-ঙ্গাগ-দ্বাং-কুন-দ্গা'-লেগস-পা'ই-'ব্যুং-গ্নাস (), থুগ্স-ম্ছোগ-র্দো-র্জে (), ব্স্তান-'দ্জিন-য়ে-শেস-ল্হুন-গ্রুব (), থাং-'ব্রোগ-পা-পে-মা-ম্ছোগ-গ্রুব () প্রভৃতি বৌদ্ধ ভিক্ষুরা তাঁর উল্লেখযোগ্য শিক্ষক ছিলেন। আটাশ বছর বয়স হলে তিনি বেশ কয়েক বছরের জন্য একাকী সাধনায় লিপ্ত হন। ১৭৬২ খ্রিষ্টাব্দে তিনি ত্শে-রিং-ল্জোংস () নামক একটি আশ্রম স্থাপন করে ক্লোং-ছেন-রাব-'ব্যাম্স-পা-দ্রি-মেদ-'ওদ-জের () প্রবর্তিত ক্লোং-ছেন-স্ন্যিং-থিগ () তত্ত্ব সম্বন্ধে শিক্ষাদান করেন। এই সময় তিনি তিব্বতের বেশ কিছু প্রভাবশালী অভিজাত পরিবারের পৃষ্ঠপোষকতা লাভ করেন।


title: ’জিগ্স-মেদ-গ্লিং-পা

text:
'জিগ্স-মেদ-গ্লিং-পা তাঁর জীবনকালে ভিক্ষুর শপথ গ্রহণ করেননি। একজন বৌদ্ধ তান্ত্রিক হয়েও তিনি বেশ কিছু নারীসঙ্গ করেছিলেন, যাদের মধ্যে গ্ত্সাং-ত্গ্যাং-রু-দ্পাল-স্দিং () নামক এক ভিক্ষুণী এবং গ্যুং-দ্রুং-'খ্যিল-বা () নামক একজন অভিজাত পরিবারের মহিলার নাম পাওয়া যায়। তিনি ন্যিন-ছে-'ওদ-জের
() নামক তাঁর পুত্রকে সর্বসমক্ষে স্বীকার করেননি, কিন্তু তাঁর ব্যক্তিগত প্রভাব প্রতিপত্তির ফলে ১৭৯৭ খ্রিষ্টাব্দে ন্যিন-ছে-'ওদ-জের একজন অবতারী লামা হিসেবে স্বীকৃতি পেয়ে যান।


title: ’জিগ্স-মেদ-গ্লিং-পা

text: 'জিগ্স-মেদ-গ্লিং-পার নিকট বহু বৌদ্ধ ভিক্ষু শিখালাভ করেন, যারা পরবর্তীকালে তিব্বতের বিভিন্ন স্থানে প্রভাব প্রতিপত্তি বিস্তার করতে সক্ষম হয়েছিলেন। এঁদের মধ্যে 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে (), 'জিগ্স-মেদ-র্গ্যাল-বা'ই-ম্যু-গু (), নাম-ম্খা'-ত্শে-দ্বাং-ম্ছোগ-গ্রুব (), 'গ্যুর-মেদ-ত্শে-দ্বাং-ম্ছোগ-গ্রুব () প্রভৃতি বিখ্যাত বৌদ্ধ লামারা উল্লেখযোগ্য ছিলেন। ১৭৮৮ খ্রিষ্টাব্দে স্দে-দ্গে রাজ্যের রাজা সা-দ্বাং-কুন-গ্রুব-ব্দে-দ্গা'-ব্জাং-পো () এবং রাণী ত্শে-দ্বাং-ল্হা-মো () তাঁর নিকট ধর্মশিক্ষালাভ করেন। ত্শে-দ্বাং-ল্হা-মোর সঙ্গে তাঁর সুসম্পর্কের কারণে তাঁর শিষ্য 'জিগ্স-মেদ-'ফ্রিন-লাস-'ওদ-জের স্দে-দ্গে রাজ্যের অভ্যন্তরীণ রাজনীতিতে প্রভাবশালী ভূমিকা পালন করেন।


title: ’জিগ্স-মেদ-গ্লিং-পা

text: ১৭৯৪ তকে ১৭৯৮ খ্রিষ্টাব্দের মধ্যে ত্শে-দ্বাং-ল্হা-মোর পৃষ্ঠপোষকতায় 'জিগ্স-মেদ-গ্লিং-পা আঠাশ খন্ডে সংকলিত সমস্ত র্ন্যিং-মা তন্ত্র সম্বলিত র্ন্যিং-মা-র্গ্যুদ-'বুম () গ্রন্থটিকে প্রকাশনার ব্যবস্থা করেন। তিনি তাঁর নয় খন্ডের আত্মজীবনী রচনার জন্যও বিখ্যাত হন যেখানে তিনি তিব্বতী বৌদ্ধ ভিক্ষুদের সঙ্গে রাজনৈতিক ব্যক্তিত্বদের মধ্যেকার সম্পর্ক নিয়ে সুচারুরূপে আলোচনা করেছেন।


title: তপন দাস

text: তপন দাস (; ) অসমের একজন প্রসিদ্ধ মঞ্চ ও চকচ্চিত্র অভিনেতা, নাটক পরিচালক, আবৃত্তিকার ও গল্পলেখক।


title: তপন দাস

text: ১৯৬২ সনের ১১ জানুয়ারি তারিখে তপন দাসের জন্ম হয়।


title: তপন দাস

text: উচ্চ বিদ্যালয়ে অধ্যয়ন করার সময় তপন দাস মঞ্চ জগতের অভিনয়ের সহিত জড়িত হন। গুয়াহাটির মঞ্চে অভিনয় করে জনপ্রিয় হওয়া তপন দাস প্রথম চলচ্চিত্রে অভিনয় করেন পুলক গগৈ পরিচালিত সেন্দুর নামক চলচ্চিত্রে। বর্তমান সময়ে তিনি কমেও ২০টি চলচ্চিত্রে অভিনয় করেছেন।


title: তপন দাস

text: অসমের ভ্রাম্যমাণ থিয়েটার বরদৈচিলা, শকুন্তলা, কহিনুর ইত্যাদিতে তিনি অভিনয় করেছেন। ভ্রাম্যমান থিয়েটারে অভিনয় করা ছাড়াও তিনি নাটক পরিচালনা করেছেন। ২০১১ বর্ষে তিনি রাজতিলক থিয়েটারে অভিনয় করেন। তিনি অসমীয়া কাগজ বিস্ময়-এ ছোট গল্প লেখেছেন। তপন দাস আবৃত্তিকার রুপে সুখ্যাত। তিনি আবৃত্তি করা নীলিম কুমারের কবিতা এক সময়ে যথেষ্ট জনপ্রিয়তা অর্জন করেছিল।


title: সেনা পল্লী হাই স্কুল, ঢাকা

text:
'সেনা পল্লী হাই স্কুল,ঢাকা
প্রতিষ্ঠিত: ১৯৮২
অবস্থিত: মিরপুর ১৪, ঢাকা, বাংলাদেশ.
ঢাকা ক্যান্টনমেন্ট এর অন্যতম একটি বিদ্যালয় এটি।
প্রতিরক্ষা মন্ত্রণালয় দ্বারা নিয়ন্ত্রিত একটি বিদ্যালয়।
সেনা পল্লী হাই স্কুল 1982 সালে খালেদা ম্যাডাম দ্বারা প্রতিষ্ঠিত হয়েছিল তিনি সেনা পল্লী উচ্চ বিদ্যালয় প্রথম প্রধান শিক্ষিকা ছিল । সেই সময় সেনা পল্লী উচ্চ বিদ্যালয়, ঢাকা ক্যান্টনমেন্ট এর সেরা প্রতিষ্ঠান এক হয়ে ওঠে.এই স্কুল থেকে প্রথম ১৯৮৬ সালে এসএসসি পরীক্ষায় অংশগ্রহন করে।
এই স্কুলে প্রভাতি ও দ্বিবা এই ২টি শাখায় শিক্ষা কার্যক্রম পরিচালিত হয় । সকাল শাখায় ৭.৩০থেকে ১২.০০পর্যন্ত বালিকাদের ,এবং দুপুর ১২.৩০থেকে বিকাল ৫টা পর্যন্ত বালক শাখার শিক্ষা কার্যক্রম পরিচালিত হয়। এই স্কুলে পদারথ,রসায়ন,জীববিজ্ঞান এবং কম্পিটার এর আলাদা আলাদা ল্যাব রয়েছে। এছাড়াও রয়েছে সমৃদ্ধ গ্রন্থাগার। অভিজ্ঞ শিক্ষক-শিক্ষিকাদের দ্বারা বিদ্যালয়ের শিক্ষা কার্যক্রম পরিচালিত হয়। এছাড়াও পড়ালেখার পাশাপাশি সহশিক্ষা মূল্যকক কার্যক্রম পরিচালিত হয়।


title: তোকমা

text: তোকমা () (বৈজ্ঞানিক নাম: "Hyptis suaveolens") এক প্রকার গুল্ম জাতীয় সপুষ্পক উদ্ভিদ। একে 'বিলাতি তুলসি', 'গাঞ্জা তুলসি' ইত্যাদি নামেও ডাকা হয়। এই প্রজাতি Lamiaceae পরিবারভুক্ত। ইংরেজিতে একে American Mint, Vilayti Tulsi, pignut, stinking Roger, wild spikenard, Darp Tulas বা chan বলা হয়। এর আদি নিবাস মধ্য ও দক্ষিণ আমেরিকার ক্রান্তীয় অঞ্চল। এটি সাধারণতঃ লম্বা হয়; কখনো কখনো এটি পর্যন্ত লম্বা হতে পারে। এর কান্ড রোমশ এবং প্রস্থচ্ছেদ বর্গাকার। এর পাতা দ্বি-পার্শ্বীয়, লম্বা, কিনারা অগভীর খাঁজকাটা। পাতা থেঁতলানো হলে উগ্র গন্ধ বের হয়। এর ফুল বেগুনি বা গোলাপি, গুচ্ছফুল।


title: তোকমা

text: এটি কীটনাশক হিসেবে ব্যবহার করা যায়।


title: তোকমা

text: তোকমার বীজ পানিতে ভিজিয়ে রেখে শরবত তৈরি করে খাওয়া হয়। এতে লেবুর রস ও চিনি মিশিয়ে স্বাদ বাড়ানো যেতে পারে। ভেষজ চিকিৎসায় এটি ডায়ারিয়া রোগ নিরাময়ে ব্যবহৃত হয়। তোকমা রক্ত বর্ধক, রক্ত পরিষ্কার ও শরীরের শক্তি বর্ধকের কাজ করে।


title: তোকমা

text: তোকমা গাছের বিভিন্ন অংশে beta-caryophyllenes, cineol, terpenol, alpha-bergamotene, sabinene, menthol, l-sabinene, d-limonene and azulenic sesquiterpenes রাসানিক উপাদানগুলো পাওয়া যায়। তোকমা গাছ পেটের ব্যাথায়, কার্মিনেটিভ হিসেবে ব্যবহৃত হয়। এর পাতার রস ক্যান্সার, টিউমার, রিউমেটিসমে ব্যবহৃত হয়।


title: আইস বাকেট চ্যালেঞ্জ

text: আইস বাকেট চ্যালেঞ্জ (; এএলএস আইস বাকেট চ্যালেঞ্জ নামেও পরিচিত) অ্যামায়োট্রফিক ল্যাটেরাল স্ক্লেরসিস (ALS) রোগের সচেতনতা বাড়ানো এবং গবেষণায় অনুদানে উত্সাহিত করার জন্য মাথায় এক বালটি বরফ পানি ঢালার একটি কার্যকলাপ। ২০১৪'র মাঝামাঝি সময়ে এটি সামাজিক মিডিয়ার মাধ্যমে সংক্রামণ রুপে ছড়িয়ে পড়ে। যুক্তরাজ্যে, লোকজন মোটর নিউরন ডিজিজ এসোসিয়েশন জন্য এই চ্যালেঞ্জে অংশগ্রহণ করে।


title: আইস বাকেট চ্যালেঞ্জ

text: এই চ্যালেঞ্জে অংশগ্রহণকারীরা এক বালতি বরফ পানি মাথায় ঢালেন ও এর ভিডিও করেন এবং অন্যদের একই কাজ করতে চ্যালেঞ্জ জানায়। এর একটি সাধারণ শর্ত হচ্ছে যাজে চ্যালেঞ্জ জানানো হয়ে তাকে এটি ২৪ ঘণ্টার মধ্যে করতে হবে অথবা না করার পরিণাম বা শাস্তি হিসাবে দাতব্য প্রতিষ্ঠানকে আর্থিক অনুদান দিতে হবে।


title: আইস বাকেট চ্যালেঞ্জ

text: দাতব্য প্রতিষ্ঠানের জন্য অর্থ সংগ্রহ করার জন্য এক বালতি ঠান্ডা পানি মাথায় ডাম্পিং করার ধারণা উদ্ভব অস্পষ্ট এবং একাধিক উত্সকে এর জন্য দায়ী করা হয়। ২০১৩'র মাঝামাঝি থেকে ২০১৪'র শুরু দিকে এই অজানা উৎপত্তির যাকে প্রায়ই "কোল্ড ওয়াটার চ্যালেঞ্জ" বলা হত যা উত্তর মার্কিন যুক্তরাষ্ট্রের এলাকায় সামাজিক মিডিয়ার মাধ্যমে জনপ্রিয় হয়ে ওঠে। এই কাজ সাধারণত ক্যান্সার গবেষণার হয় অর্থ দান করা অথবা ঠান্ডা জলের মধ্যে ঝাঁপ দেওয়ার মত বিকল্পের সাথে জড়িত।


title: আইস বাকেট চ্যালেঞ্জ

text: চ্যালেঞ্জের এক সংস্করণ, জুলাই ৭, ২০১৪ তারিখের নিউজিল্যান্ডে হয়, যেখানে অংশগ্রহণকারীদের ঠাণ্ডা পানি দিয়ে ভিজিয়ে দেয়া হয় এবং এর পর একটি দাতব্যকে অর্থ দান করতে হত; উদাহরণস্বরূপ, নিউজিল্যান্ড ক্যান্সার সোসাইটির অকল্যান্ড বিভাগ। অনুরূপ চ্যালেঞ্জ হিসাবে, এটি করার সময় সাধারণত ভিডিও করা হত যাতে ফুটেজ অনলাইন শেয়ার করা যায়।


title: আইস বাকেট চ্যালেঞ্জ

text: ২০১৪'র প্রথম দিকে তীয় পতিত অগ্নি নির্বাপক কর্মীরা ফাউন্ডেশন বিশেষ অলিম্পিকে সবচেয়ে বহুল ব্যবহৃত মেরু নিমজ্জনের অবিতর্কিত ঘুর্ণন বন্ধে তহবিল বাড়াতে অর্থ সংগ্রহকারী হিসাবে "কোল্ড ওয়াটার চ্যালেঞ্জ"কে জনপ্রিয় করে তোলে।


title: আইস বাকেট চ্যালেঞ্জ

text:
মে ২০, ২০১৪ তারিখে ওয়াশিংটন পৌরসভা, নিউ জার্সির অগ্নি বিভাগ আগুন নিভানোর নল সহ "কোল্ড ওয়াটার চ্যালেঞ্জ"-এ অংশগ্রহণকারীদের একটি ভিডিও ইউটিউবে প্রকাশ করে। দপ্তরের অংশগ্রহণকারী সদস্যদের পরবর্তীকালে অনুমতি ছাড়া ফায়ার বিভাগের সরঞ্জাম ব্যবহার করার জন্য শাস্তি দেয়া হয়।
চ্যালেঞ্জ শুরু ২৪ ঘণ্টার মধ্যে অংশগ্রহণকারীদের একটানা চলমান ফুটেজে নিজেদের একটি ভিডিও রেকর্ড করতে হবে। প্রথমে, তাদের এই চ্যালেঞ্জ গ্রহণ করার কথা বলতে হবে, এরপর একটি বালতিতে বরফসহ ঠাণ্ডা পানি ঢালতে হবে। এরপর বরফ পূর্ন বালতি উঠিয়ে অংশগ্রহণকারীদের মাথায় ঢালতে হবে। এরপর অংশগ্রহণকারীরা অন্যদের এই চ্যালেঞ্জ জানাতে পারবেন।


title: আইস বাকেট চ্যালেঞ্জ

text: এখানে যে কোন ব্যক্তি চ্যালেঞ্জ গ্রহণ, দান করা অথবা দুটিই করতে পারবে। চ্যালেঞ্জের এক সংস্করণ হচ্ছে অংশগ্রহণকারীর কাছে আশা করা হয় $১০ দান করার যদি তারা বরফ পূর্ন বালতি মাথায় ঢালে অথবা $১০০ যদি তারা তা না করে। অন্য সংস্করণ হচ্ছে, কোন দান করা ছাড়াই বরফ পূর্ন বালতি মাথায় ঢালা হয় যা চ্যালেঞ্জের কিছু সমালোচনা নেতৃত্বাধীনে রয়েছে। ব্যক্তিগত ভিডিওতে অংশগ্রহণকারীরা বলেছেন যে এই চ্যালেঞ্জ সম্পন্ন করার সাথে দানও করবেন।


title: মাইকেল ব্রাউন হত্যাকাণ্ড

text: মাইকেল ব্রাউন হত্যাকাণ্ড ঘটে মার্কিন যুক্তরাষ্ট্রের মিজৌরি ফার্গুসনে ২০১৪ সালের ৯-ই আগস্ট যেখানে মাইকেল ব্রাউন জুনিয়র নামের এক ১৮ বছর বয়সী কৃষ্ণাঙ্গ নিরস্ত্র তরুণকে ৬ বার গুলি করে হত্যা করেন ড্যারেন উইলসন নামের এক শ্বেতাঙ্গ মার্কিন পুলিশ অফিসার।


title: মাইকেল ব্রাউন হত্যাকাণ্ড

text: ব্রাউনের পক্ষে কোনো অপরাধ রেকর্ড খুঁজে পাওয়া যায়নি। উইলসন চার বছর যাবৎ ফার্গুসন পুলিস কার্যালয়ে কর্মরত রয়েছেন।


title: মাইকেল ব্রাউন হত্যাকাণ্ড

text: এই হত্যাকে কেন্দ্র করে ফার্গুসনে তীব্র বিক্ষোভ সংগঠিত হচ্ছে। বিভিন্ন গণমাধ্যম থেকে জানা যাচ্ছে যে স্থানীয় পুলিস কার্যালয় এই বিক্ষোভের জন্য নিজেদেরকে উচ্চপর্যায়ের সামরিক অস্ত্র দ্বারা নিজেদের সজ্জিত করছেন।


title: মাইকেল ব্রাউন হত্যাকাণ্ড

text: এদিকে মার্কিন গোয়েন্দা সংস্থা এফবিআই একটি নাগরিক অধিকার বিষয়ক তদন্ত শুরু করেছে। মার্কিন রাষ্ট্রপতি বারাক ওবামা মাইকেল ব্রাউনের পরিবারের প্রতি সহানুভূতি প্রকাশ করেছেন।


title: মানিকগঞ্জ পৌরসভা

text: মানিকগঞ্জ পৌরসভা () বাংলাদেশের অন্তর্ভুক্ত একটি মহকুমা যা ১৮৪৫ সনে গঠিত হয় এবং ১৮৬০ সনের মধ্যে ধলেশ্বরী নদী গর্ভে বিলীন হয়ে যায়। একদা বর্তমান শহরের উপর কালিগঙ্গা নদী প্রবাহমান ছিল। ১৮৬০ সনের পর হতে বর্তমান শহরটি ধীরে ধীরে গড়ে উঠতে থাকে। তবে অন্যান্য শহরের তুলনায় মানিকগঞ্জ শহর অত্যধিক নীচু যে কারণে দেশে যে কোন বন্যা দেখা দিলে শহরটির অবকাঠামোগত প্রচুর ক্ষতি হয়ে থাকে। সে ক্ষতিকে অতিক্রম করে নানা অবকাঠামো নির্মাণ ও উন্নয়ন করে মানিকগঞ্জ পৌরসভা আজ সগর্বে সমাসীন। ১৯৫৮ সনে মানিকগঞ্জ ইউনিয়ন পরিষদকে মানিকগঞ্জ পৌরসভায় রূপান্তর করা হয়। অতপরঃ ১৯৬০ সনে মানিকগঞ্জ পৌরসভাকে টাউন কমিটিতে রূপান্তর করা হয় এবং পরবর্তীতে ১৯৭২ সনে মানিকগঞ্জ পৌরসভা প্রতিষ্ঠিত হয়। সে অর্থে মানিকগঞ্জ পৌরসভা প্রতিষ্ঠিত হয় ১৯৫৮ সনে। অতপরঃ ২৭ মার্চ ১৯৯৭ সনে মানিকগঞ্জ পৌরসভা ১ম শ্রেণীর পৌরসভায় উন্নিত হয়। সে হতে মানিকগঞ্জ পৌরসভা অবিরাম সফল পথে এগিয়ে চলছে। অত্র পৌরসভায় ৯টি ওয়ার্ড ও ৭৫টি মহল্লা রয়েছে।


title: মানিকগঞ্জ পৌরসভা

text: মাণিক শাহ থেকে মানিকগঞ্জ নামের উৎপত্তি হয়েছে।


title: সাংহাও গুহা

text: সাংহাও গুহা (উর্দু: سطح مُرتفع پوٹھوہار) পাকিস্তানের পঠোহার মালভূমির উপর অবস্থিত একটি প্রত্নতাত্ত্বিক স্থান। এটি আহমদ হাসান দানি কর্তৃক উদ্ঘাটিত হয়। ৫০,০০০ থেকে ২,৫০,০০০ বছর পূর্বে এটির শেষ আন্তঃতুষারযুগীয় সময় সমাপ্ত হয়েছে।


title: সাংহাও গুহা

text: গুহাটি পেশোয়ারের কাছাকাছি অবস্থিত, উত্তর পাকিস্তানে, উচ্চতায় এটি অবস্থিত, মার্ডান জেলায়।


title: সাংহাও গুহা

text: মধ্য প্রত্নপ্রস্তরযুগীয় নিদর্শন সাংহাও গুহা থেকে উদ্ধার করা হয়েছে। আহমদ হাসান দানি কর্তৃক গুহাটি ১৯৬৩ সালে খনন হয়েছিল। টুকরো পাথর, হাড়, খনন করার সময় খুঁজে পাওয়া যায়। অন্য জিনিষের মধ্যে তৈরী শাঁস, চাঁছনি, অস্ত্র ফলক, থাক, ত্রিধার সূচ্যগ্র বস্তু, ইত্যাদি অন্তর্ভুক্ত। পাথুরে হস্তশিল্প স্ফটিক দ্বারা নির্মিত ছিল।


title: নিপন গোস্বামী

text: নিপন গোস্বামী () অসমের চলচ্চিত্র ও নাটক জগতের প্রসিদ্ধ অভিনেতা। তিনি প্রথম জীবনে মঞ্চে অভিনয় করেন। পরবর্তী সময়ে তিনি চলচ্চিত্রে অভিনয় করার সুযোগ পান। তিনি অসমীয়া তারকা শারীর অন্যান্য অভিনেতার মধ্যে অন্যতম। তিনি টেলি-ফিল্ম ও ভি.সি.ডি ছায়াছবি ইত্যাদিতে অভিনয় করা উপরিও নাটক পরিচালনা করেছেন। বর্তমানে তিনি ১০০অধিক চলচ্চিত্রে অভিনয় করেছেন।


title: নিপন গোস্বামী

text: ১৯৪৭ সালের সেপ্টেম্বর মাসে তেজপুরের কোলিবারী নামক স্থানে নিপন গোস্বামীর জন্ম হয়। তাঁর পিতা চন্দ্রধর গোস্বামী ছিলেন প্রসিদ্ধ অভিনেতা ও মাতা নিরুপমা গোস্বামী সংগীত চর্চা করিতেন। তিনি কলিবারী নিম্ন বুনিয়াদি প্রাথমিক বিদ্যালয় থেকে প্রাথমিক শিক্ষা গ্রহন করেন। তারপর তেজপুর সরকারি উচ্চ মাধ্যমিক বিদ্যালয় থেকে শিক্ষা গ্রহন করেন। নিজ গৃহে তিনি সাংস্কৃতিক পরিবেশের সন্ধান পেয়েছিলেন। তাঁর পিতা চন্দ্রধর গোস্বামী ও তাঁর পাঁচ কাকা অভিনয় জগতের সহিত জড়িত ছিলেন। তদোপরি ফণী শর্মা ও বিষ্ণুপ্রসাদ রাভা ছিলেন তাঁর প্রতিবেশী। বাণ রঙ্গমঞ্চে নাটক উপভোগ করে তিনি অভিনয়ের প্রতি আগ্রহী হন।


title: নিপন গোস্বামী

text: বিদ্যালয়ে অধ্যয়ন করার সময় তিনি অভিনয় করিতেন। তিনি প্রায় ৮ বা ৯ বছর বয়সে লাচিত বরফুকন নাটকে বিদ্যালয়ে অন্যান্য সহপাঠীদের সহিত অভিনয় করেন। উচ্চ বিদ্যালয়ে অধ্যয়নের সময়ও তিনি বিভিন্ন নাটক প্রতিযোগীতায় অংশ গ্রহণ করেন।


title: নিপন গোস্বামী

text: বি.এ ফাইনেল পরীক্ষা সমাপ্ত করে তিনি কলকাতায় পুনে ফিল্ম ইন্সটিটিউড-এ নামভর্তী করার জন্য ইন্টারভিউ দেন। ১৯৬৫ সনে তিনি অভিনয়ের জন্য পুনেতে প্রস্থান করেন। সুভাষ ঘাই, শত্রুঘ্ন সিণ্হা, নবীন নিশ্চল, জালাল আগা, রেহেনা সুলতানা, রাকেশ পাণ্ডে ইত্যাদি প্রমুখ অভিনেতারা তাঁর সহপাঠী ছিল। বলিউডের অভিনেতা আশরানী তাঁর অগ্রজ এবং ডেনী ও জয়া ভাদুরী কনিষ্ঠা ছিল।


title: নিপন গোস্বামী

text:
পুনে ফিল্ম ইন্সটিটিউড-এ প্রশিক্ষন চলা সময়ে তিনি অমর পাঠকের সংগ্রাম চলচ্চিত্রে অভিনয় করার জন্য আমন্ত্রন পায়। এই আমন্ত্রন মর্মে তিনি সংগ্রাম চলচ্চিত্রে নায়কের চরিত্রে অভিনয় করেন। নিপন গোস্বামীর প্রথম অভিনীত ছায়াছবি হচ্ছে ১৯৫৭ সনে মুক্তিপ্রাপ্ত ফণী শর্মার দ্বারা পরিচালিত পিয়লি ফুকন। তাঁর পিতা নাম-ভূমিকায় অভিনয় করা এই চলচ্চিত্রে তিনি কয়েকটি ছোট ছোট চরিত্রে অভিনয় করেন। সংগ্রাম ছায়াছবির পর তিনি ১৯৬৯ সনে মুক্তিপ্রাপ্ত ডঃ বেজবরুয়া চলচ্চিত্রে অভিনয় করেন। পরবর্তী সময়ে তিনি ১০০ অধিক ছায়াছবিতে অভিনয় করেন।
নিপন গোস্বামী মঞ্চে অভিনয় করিতে বেশী পছন্দ করিতেন। সেজন্য তিনি চলচ্চিত্রের সহিত মঞ্চেও অভিনয় করা অব্যাহত রাখেন। তিনি ভ্রাম্যমান থিয়েটারে অভিনয় করেছেন। তিনি বিভিন্ন সময়ে কহিনুর, হেঙুল, শকুন্তলা ও আবাহন ইত্যাদি থিয়েটারে অভিনয় করেছেন। ভ্রাম্যমান থিয়েটারের সুখ্যাত নাটক "অসীমত হেরাল যার সীমা"-এ চন্দনের চরিত্রে অভিনয় করেছেন।


title: নিপন গোস্বামী

text: নিপন গোস্বামী অভিনয়ের সহিত নাটক পরিচালনা করেছেন। তিনি টেলীফিল্মও পরিচালনা করেছেন। মুনিন বরুয়ার সহিত তিনি সংযুক্ত ভাবে প্রতিমা নামক অসমীয়া চলচ্চিত্র পরিচালনা করেছেন।


title: নিপন গোস্বামী

text: বর্তমান দিনেও নিপন গোস্বামী চলচ্চিত্রে অভিনয়রত আছেন। তিনি অসম সরকারের জনসংযোগ বিভাগে চাকুরি করিতেন যদিও পরবর্তী সময়ে তা থেকে অব্যাহতি নেন।


title: নিপন গোস্বামী

text: তিনি অনেক চলচ্চিত্রে অভিনয় করেন।


title: নিশিতা গোস্বামী

text: নিশিতা গোস্বামী (; ) অসমের চলচ্চিত্র জগতের এক জনপ্রিয় অভিনেত্রী। অসমের গুয়াহাটি নগরে তাঁর জন্ম। তাঁর পিতার নাম প্রদীপ গোস্বামী ও মাতার নাম মলয়া গোস্বামী। মাতা মলয়া গোস্বামী ছিলেন একজন জনপ্রিয় অসমীয়া অভিনেত্রী। নিশিতা গোস্বামী তাঁর মা থেকেই চলচ্চিত্র জগতে অভিনয় করার সুযোগ পায়। তিনি অসমের বিভিন্ন ভ্রাম্যমাণ থিয়েটারেও অভিনয় করেছেন। মাত্র ছয় বৎসর বয়সে রাতি ফুলা ফুল নামক অসমীয়া চলচ্চিত্রে অভিনয় করে তিনি চলচ্চিত্র জগতে প্রবেশ করেন। বর্তমানে তিনি অনেক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। এমনকি অসমের বিভিন্ন ম্যাগাজিনে তাঁর আলোকচিত্র শীর্ষস্থান প্রাপ্ত করেছে।


title: প্রাঞ্জল শইকীয়া

text: প্রাঞ্জল শইকীয়া (; ) অসমের চলচ্চিত্র ও মঞ্চ জগতের একজন প্রসিদ্ধ অভিনেতা। তাছাড়াও তিনি প্রযোজক ও চলচ্চিত্র পরিচালক। বর্তমানে তিনি ৩০টি অসমীয়া চলচ্চিত্র ও বহুসংখ্যক অসমীয়া নাটকে অভিনয় করেছেন।৷


title: বর্ষারাণী বিষয়া

text: বর্ষারাণী বিষয়া (; ) অসমীয়া চলচ্চিত্রের জনপ্রিয় অভিনেত্রী। তিনি বহুসংখ্যক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। অসমের বিভিন্ন ভ্রাম্যমাণ থিয়েটারেও তিনি অভিনয় করেছেন। অভিনয় ছাড়াও তিনি বিহু নৃত্যে যথেষ্ট সুনাম অর্জন করেছেন। অসমের বিভিন্ন ম্যাগাজিনে তাঁর আলোকচিত্র শীর্ষস্থান প্রাপ্ত করেছে।


title: বিয়ের গান

text: যেকোনো জনজাতির সংস্কৃতির সঙ্গে বিবাহ নামক সামাজিক রীতি অঙ্গাঙ্গিভাব যুক্ত তার সঙ্গে বিয়ের গান ও। অতুল সুর, এ দেশীয় বিয়ের ইতিহাস বর্ণণায় বলেছেন কিভাবে সময়ের সঙ্গে সঙ্গে বিয়ের রীতি-নীতি ভৌগলিক অবস্থান এবং সংস্কৃতি অনুযায়ী পাল্টেছে। বিয়ের আচারের মধ্যেই সময়ের সঙ্গে তাল মিলিয়ে গানের ব্যবহারে বদল এসেছে। আবার অর্থ বদলেছে বিয়ের গানেরও। কিন্তু বিয়ের গান বলতে মূলত বোঝায় বিবাহ আচার, কন্যাপক্ষ, বরপক্ষকে নিয়ে বাঁধা গান। বিয়ের গানের সঙ্গে সেই জাতির সংস্কৃতি, ইতিহাস, সাহিত্য, সম্পর্কিত লোকের পরিচয় সম্পূর্ণ উঠে আসত। আশীর্বাদ থেকে শুরু করে দ্বিরাগমন অবধি প্রতিটি আচার নিয়েই বিয়ের গান বাঁধা হয়। গায়ে হলুদের অনুষ্ঠানে নাপিতের মুখ থেকে পাওয়া খবর থেকে এক পক্ষ অন্য পক্ষকে নিয়ে মজাদার চটুল গান বাধে। বাঙালি বিয়ের গানে আবার হিন্দু-মুসলমান সম্প্রদায়ের মধ্যে আচারের ভিন্নতা অনুযায়ী গান বাঁধা হয় আলাদা ভাবে।


title: বিয়ের গান

text: সেই প্রাচীনকাল থেকেই এই উপমহাদেশের বিয়েতে নাচ-গানের প্রচলন ছিল। আর এটা করত অন্তপুরের মহিলারাই। বিয়েতে বিশেষ করে হিন্দু বিয়েতে মেয়েলি আচার-অনুষ্ঠানের একটা প্রধান অঙ্গ ছিল মঙ্গল গান। পরবর্তীকালে ঐতিহ্যিক ধারাবাহিকতায় মুসলমান বিয়েতেও যুক্ত হয় এই অনুষঙ্গ। আজ থেকে দশ-পনের বছর আগেও দেখা গেছে গ্রামের বিয়েতে বিশেষ করে গায়ে হলুদ অনুষ্ঠানে গান গাওয়ার জন্য ‘গীত গাওনি’ মহিলাদের ডাক পড়ত। এখন যদিও এই গানের ধারাটি ক্ষীণ হয়ে এসেছে, তবুও প্রত্যন্ত গ্রামে কোথাও কোথাও এখনো বিয়েতে গান গাওয়ার প্রচলন আছে। এসব গান আঞ্চলিক ভাষায় রচিত এবং প্রজন্ম পরম্পরায় মুখে মুখে প্রচলিত, স্মৃতি ও স্বতঃস্ফূর্ততায় বিকশিত। বয়স্করা অর্থাৎ শিশুদের মা-কাকি-মাসিরা যখন বিয়ের অনুষ্ঠানে গান করেন তখন তাদের ঘিরে থাকে শিশুরা। শিশুরা এসব গান শোনে এবং মনের ভেতর গেঁথে নেয়। এরপর যখন তারা বড় হয় তখন নিজেরাই সেসব গান গাইতে শুরু করে। এতে মূল গানের সঙ্গে হয়ত সময় পরিক্রমায় আরো কিছু সংযোজন-বিয়োজন চলে, তবে তাতে মূল গানের রস আস্বাদনে কোনো অসুবিধা হয় না। বিয়ের গীতের রচয়িতা নারী, এই গানে পরিবেশনও করেন মহিলারা। এর শ্রোতাও সাধারণত মহিলা। নারী মনের আবেগ-উৎকণ্ঠা-আনন্দ-বেদনা-হাসি-কান্না-সুখ-আনন্দের প্রকাশ ঘটে বিয়ের গানে। আবার পাশাপাশি, নতুন দাম্পত্য জীবনের হাসি-ঠাট্টা, পরস্পরকে চেনার আনন্দ মিশে থাকে গানের কথায়, প্রচলিত সুরে।


title: বিয়ের গান

text: সিলেট অঞ্চলের বিয়েতে , বিয়ের দিন কিংবা বিয়ের আগে ধামাইল নামের একটি মেয়েলি অনুষ্ঠানের আয়োজন করা হয়ে থাকে। এ অনুষ্ঠানে সাধারণত মহিলারা গীত গেয়ে থাকেন। সিলেটের বেশ কিছু জনপ্রিয় আঞ্চলিক বিয়ের গান রয়েছে, যেগুলো প্রায় সব বাড়ির নারীরাই জানেন। তাই গীতের সঙ্গে প্রায় সবাই গলা মেলাতে পারে। গীতের তালে তালে নারীরা তুলে ধরেন বরের মেজাজ, কনের চালচলন। সিলেটি বিয়ের গানের একটি নমুনা উল্লেখ করা হলো:


title: বিয়ের গান

text:
দেখছি কইন্যার মাথা ভালা ডাব নারিকেল জুড়ারে
দেখছি কইন্যার দাঁত ভালা আনারের দানারে
দামান্দেরও সাত ভাই সাত ঘুড়া ছুয়ারী
একেলা দামান রাজা চৌদল চুয়ারী
চৌদলের কিনারে পড়ে হীরা লাল মতিরে
চল যাই চল যাই দামান দেখিবারে।


title: বিয়ের গান

text: আবার এই গীতের পাশাপাশি, কখনও কনেকে ঘিরে, কখনও আলাদাভাবে নারীরা একত্রিত হয়ে কোমরে শাড়ি প্যাঁচিয়ে বৃত্তাকারে ঘুরে ঘুরে হাততালি দিয়ে মাটিতে পা দিয়ে তাল ঠুকে ঠুকে নাচতে থাকেন। নাচের তাল কেবল একটিই- একটু সামনে, সকলে একত্রে এগিয়ে গিয়ে একবার হাততালি, আবার পিছিয়ে এসে পরবর্তি হাততালির প্রস্তুতি। আবার যে ধরণের গানে নাচের প্রভাব বেশি দেখা যায়, এমন একটি গানের নমুনা:


title: বিয়ের গান

text:
একটু ঠিকর করে লাচরে ভাবের মার‌্যানী,
একটু গিদার করে লাচরে ভাবের মাল্যানী।
তোকে আম বাগানের আম খাওয়াবো এখুনী
তোকে জাম বাগানের জাম খাওয়াবো এখুনী।।


title: র্দো-গ্রুব-ছেন রিন-পো-ছে

text: র্দো-গ্রুব-ছেন রিন-পো-ছে () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।


title: জীনতাত্বিক সম্পাদনা

text: জীনতাত্বিক সম্পাদনা (ফরাসীঃ critique génétique, ইংরেজিঃGenetic editing) একটি বিশেষ সম্পাদনা-পদ্ধতি যা একটি টেক্সট বা পুঁথির বিবর্তনের ধারণা দিয়ে থাকে। মূলত, এই পদ্ধতি একটি পুঁথির রচনাক্রমের পুননির্মাণ ব্যাখ্যা করে থাকে। শুধুমাত্র একটি পুঁথির সর্বশেষ সংস্করণে সীমাবদ্ধ না থেকে তার বিবর্তনের প্রতিটি ধাপ বিবেচনা করা হয়।


title: জীনতাত্বিক সম্পাদনা

text: মূলত ১৯৭০ দশকের ফরাসী তাত্বিকদের থেকেই এর উদ্ভব, বিশেষত জেরার্দ জেনেত, ক্লদ জাকেত উল্লেখযোগ্য অবদান রাখেন। জীনতাত্বিক সম্পাদনা, খবরের শিরোনামে আসে প্রখ্যাত পণ্ডিত হান্স ওয়াল্টার গেব্লারের (Hans Walter Gabler) সম্পাদিত আইরিশ লেখক জেমস জয়েস রচিত "ইউলিসিস" (১৯২২) প্রকাশিত হওয়ার পর (১৯৮৪) যা বহু বিতর্কের সৃষ্টি করে।


title: জীনতাত্বিক সম্পাদনা

text: ১৯৮৪-এর পর এই পদ্ধতি জনপ্রিয়তা লাভ করে। জেমস জয়েসের পান্ডুলিপি সমগ্রে প্রকাশিত হওয়ার পর (১৯৭৭-১৯৭৯), অন্যান্য লেখকের ক্ষেত্রেও এই পদ্ধতির ব্যবহার বাড়তে থাকে। ফরাসী ঔপন্যাসিক মার্সেল প্রুস্তের রচনা সমগ্রের সম্পাদনার উল্লেখ করা যেতে পারে।


title: জীনতাত্বিক সম্পাদনা

text:
মূলত ফরাসী সম্পাদনা-ত্বত্ত্বের অন্তর্গত হলেও ইউরোপীয় সম্পাদকেরাও এর অতি গুরুত্বপূর্ণ ব্যবহার করে চলেছেন, আজ এই বিষয়ে একটি পূর্ণাঙ্গ গবেষণা পুস্তিকাও প্রতিষ্ঠিত হয়েছে।
বাংলায় সম্প্রতি জীবনানন্দ দাশের "পান্ডুলিপির কবিতা" (ভূমেন্দ্র গুহ সম্পাদিত) প্রকাশিত হওয়া ও পান্ডুলিপি তথা খসড়ার লেখন পদ্ধতির উপর বিশেষ রেখাপাতকে জীনতাত্বিক সম্পাদনার সঙ্গে তুলনা করা যেতে পারে।


title: বাহারুল ইসলাম

text:
বাহারুল ইসলাম (; ) অসমের একজন বিখ্যাত চলচ্চিত্র ও মঞ্চ জগতের অভিনেতা ও নাটক পরিচালক। বর্তমান তিনি বাংলা, অসমীয়া ও ইংরেজি ভাষায় মোট ৮০টি চলচ্চিত্রে অভিনয় করেছেন। শিগাল থিয়েটার গোটের প্রতিষ্ঠাপক ও এর সঙ্গে তিনি জন্মলগ্ন থেকে জড়িত ছিলেন। শিগাল থিয়েটারের জন্য তিনি ৩০ অধিক নাটক রচনা করেছেন। তিনি বর্তমান শ্রীমন্ত শংকরদেব কলাক্ষেত্রের সাধারণ সদস্য রুপে কার্যনির্বাহ করার উপরিও নতুন দিল্লীতে অবস্থিত সংগীত নাটক একাডেমী থিয়েটারের উপদেষ্টা কমিটির একজন সদস্য। তিনি বহুসংখ্যক নাটক ও গ্রন্থ রচনা করেছেন। তিনি পরিচালনা করা নাটকসমূহে প্রায় নিজেই সংগীত পরিচালনা করেন।
১৯৬৩ সনের ১০ অক্টোবর তারিখে অসমের রংজুলিতে বাহারুল ইসলামের জন্ম হয়। তাঁর পিতার নাম সামাদ ও মাতার নাম আজিজা খাতুন। পিতার কর্মসুত্রে স্থান পরিবর্তন হওয়ায় তাঁকে রংজুলি থেকে লক্ষিমপুরের প্রাথমিক বিদ্যালয়ে নামভর্তী করানো হয়। পরবর্তী সময়ে তিনি গুয়াহাটির ভাস্কর বিদ্যালয়ে শিক্ষা আরম্ভ করেন। ১৯৮৬ সনে তিনি গুয়াহাটির আর্য কলেজ থেকে স্নাতক ডিগ্রী লাভ করেন।
১৯৮৭ সনে বাহারুল নতুন দিল্লীর রাষ্ট্রীয় নাট্য বিদ্যালয়ে ছাত্ররুপে যোগদান করেন ও ১৯৯০ সনে অভিনয়ে স্নাতক ডিগ্রী লাভ করেন। তারপর তিনি অসমে ফিরে আসেন ও সাংস্কৃতিক ক্ষেত্রে জড়িত হন। নাট্য বিদ্যালয়ে অধ্যয়ন করার সময় তিনি কর্নাটকের ভাগিরথীর সহিত পরিচিত হন ও ১৯৯২ সনে তাঁরা বিবাহ বন্ধনে আবদ্ধ হয়। তাঁর পত্নী ভাগিরথী নাট্য ও সাংস্কৃতিক জগতে সক্রিয় ভাবে অংশ গ্রহণ করে আসছে।
বাহারুল ইসলামের প্রথম অভিনয় ছিল ১৯৭৮-৭৯ সনে গুয়াহাতির জু-রোডে সার্বজনীন দূর্গা পূজা মণ্ডপে ক্ষিরোদ চৌধুরি পরিচালিত পানীমলার বিয়া নামক নাটকে। সেই সময়ে তিনি ছিলেন অষ্টম শ্রেণীর ছাত্র। তারপর নাট্যকার করুণা ডেকার তত্বাবধানে বাহারুল ইসলামের অভিনয় জীবন প্রতিপালন হয়। সেই সময়ে প্রতিষ্ঠিত হওয়া জ্যোতিরুপার অপকেন্‌দরীক নাটকের মাধ্যমে তাঁর নিয়মীত অভিনয় জীবন আরম্ভ হয়। তিনি অভিনয় করা প্রথম নাটকটির নাম অঙ্কুর।


title: ত্শে-দ্বাং-ল্হা-মো

text: ত্শে-দ্বাং-ল্হা-মো () (মৃত্যু-১৮১২) তিব্বতের স্দে-দ্গে রাজ্যের একজন রাণী ছিলেন।


title: ত্শে-দ্বাং-ল্হা-মো

text: ত্শে-দ্বাং-ল্হা-মো তিব্বতের দক্ষিণ স্দে-দ্গে () অঞ্চলের স্গা-র্জে () নামক স্থানে জন্মগ্রহণ করেন। ১৭৮৩ খ্রিষ্টাব্দে কৈশোরাবস্থায় সা-দ্বাং-কুন-গ্রুব-ব্দে-দ্গা'-ব্জাং-পো () নামক স্দে-দ্গে রাজ্যের যুবরাজের সঙ্গে তাঁর বিবাহ হয়। তিনি চারটি সন্তানের জন্ম দেন, যার মধ্যে দুইজন শৈশবাবস্থায় মারা যায়। তাঁদের একমাত্র জীবিত পুত্র ত্শে-দ্বাং-র্দো-র্জে-রিগ-'দ্জিন () পরবর্তীকালে রাজ্যের শাসক হন। তাঁদের কন্যার নাম ছিল র্তা-ম্গ্রিন-দ্বাং-মো ()।


title: ত্শে-দ্বাং-ল্হা-মো

text: সা-দ্বাং-কুন-গ্রুব-ব্দে-দ্গা'-ব্জাং-পো এবং ত্শে-দ্বাং-ল্হা-মো উভয়েই অত্যন্ত ধর্মপ্রাণ ব্যক্তি ছিলেন। ১৭৮৮ খ্রিষ্টাব্দে তাঁরা মধ্য তিব্বত যাত্রা করে ব্সাম-য়াস বৌদ্ধবিহারে র্ন্যিং-মা সাধক 'জিগ্স-মেদ-গ্লিং-পার () সঙ্গে সাক্ষাত করে তাঁর নিকট ধর্মশিক্ষা লাভ করেন। এই সাক্ষাতের কথা 'জিগ্স-মেদ-গ্লিং-পা তাঁর আত্মজীবনীতে বর্ণনা করেছেন। 'জিগ্স-মেদ-গ্লিং-পা এই রাজদম্পতিকে উদ্দেশ্য করে ষোলটি শ্লোক ও তাঁর ব্যাখ্যাকারী টীকা সমন্বিত একটি প্রশস্তি রচনা করেন। ত্শে-দ্বাং-ল্হা-মোকে উদ্দেশ্য করে লেখা প্রশস্তিটি খুবই অনুপ্রেরণাদায়ী রচনা ছিল, যেখানে তিনি বিভিন্ন তত্ত্ব ও উদহারণের মাধ্যমে প্রমাণ করার চেষ্টা করেছেন যে, মহিলারাও বোধিসত্ত্ব হওয়ার জন্য সমান রূপে যোগ্য। প্রত্যেকটি শ্লোকেই লিঙ্গ সমতার ওপর জোর দেওয়া হয়েছিল এবং ত্শে-দ্বাং-ল্হা-মোকে তিব্বত সম্রাট খ্রি-স্রোং-ল্দে-ব্ত্সানের পুত্রবধূ ও পদ্মসম্ভবের ধর্মসঙ্গিনী যুবরাণী ঙ্গাগ-ত্শুল-ব্যাং-ছুব-র্গ্যা-মোর () পুনর্জন্ম রূপে বর্ণনা করা হয়।


title: ত্শে-দ্বাং-ল্হা-মো

text: ১৭৯০ খ্রিষ্টাব্দে ত্শে-দ্বাং-ল্হা-মোর স্বামী সা-দ্বাং-কুন-গ্রুব-ব্দে-দ্গা'-ব্জাং-পো মৃত্যুবরণ করলে তাঁর জীবনে এক গুরুত্বপূর্ণ ও নাটকীয় সময় উপস্থিত হয়। সেই সময় তাঁদের পুত্র যুবরাজ ত্শে-দ্বাং-র্দো-র্জে-রিগ-'দ্জিনের বয়স মাত্র চার বছর হওয়ায় ত্শে-দ্বাং-ল্হা-মো তাঁর প্রতিনিধি হয়ে রাজ্য শাসন করেন। তাঁর রাজত্বের পঞ্চম বছরে তিনি বিভিন্ন ধর্মীয় পুস্তক প্রকাশনার বিশাল কর্মসূচী গ্রহণ করেন। তিনি চল্লিশ খন্ডেরও বেশি বই প্রকাশ করেন, যার মধ্যে র্ন্যিং-মা-র্গ্যুদ-'বুম নামক র্ন্যিং-মা ধর্মসম্প্রদায়ের তন্ত্র সংকলন গ্রন্থটি সর্বাপেক্ষা উল্লেখযোগ্য ছিল। এই গ্রন্থ প্রকাশনার সময় 'গ্যুর-মেদ-ত্শে-দ্বাং-ম্ছোগ-গ্রুব () নামক বিখ্যাত বৌদ্ধ মহাপণ্ডিত সম্পাদনার দায়িত্ব নেন । ত্শে-দ্বাং-ল্হা-মো তাঁর ধর্মশিক্ষক 'জিগ্স-মেদ-গ্লিং-পার রচনাগুলিকে নয়টি খণ্ডে এবং বিখ্যাত র্ন্যিং-মা পন্ডিত ক্লোং-ছেন-রাব-'ব্যাম্স-পা-দ্রি-মেদ-'ওদ-জের () রচিত গ্রন্থগুলিকে প্রকাশনার ব্যবস্থা করেন। তিনি তার রাজত্বকালে পদ্মসম্ভব সহ বেশ কিছু বিশালাকার মূর্তি নির্মাণ করান। ১৮০৮ খ্রিষ্টাব্দে 'দ্জা () অঞ্চলে একটি যুদ্ধ শুরু হলে তিনি রাজধানী থেকে পালিয়ে যেতে বাধ্য হন বলে মনে করা হলেও এই নিয়ে দ্বিমত রয়েছে। ১৮১২ খ্রিষ্টাব্দে অসুস্থতার কারণে তাঁর মৃত্যু ঘটে।


title: ঋগ্বেদীয় নদীসমূহ

text: নদী হিসাবে, সপ্তসিন্ধু ("সাত নদী") (সংস্কৃত: सप्ता सिंधू), ঋগ্বেদের স্তবগানে একটি বিশিষ্ট ভূমিকা পালন করেছে, এবং ফলস্বরূপ প্রারম্ভিক বৈদিক ধর্মে অন্তর্ভুক্ত। এটি একটি পুরোনো আদি-ইন্দো-ইরানীয় জলজ থেকে প্রাপ্ত হতে পারে, একটি সমানজাতীয় নাম হিসাবে, "হপ্তা হেন্দু", আবেস্তীয় ভাষায় যা বিদ্যমান।


title: ঋগ্বেদীয় নদীসমূহ

text: যজুর্বেদের একটি আবৃত্ত বিষয় হল যে ইন্দ্র বৃত্রাসুরকে (আক্ষরিক অর্থ "বাধা") হনন করেন, নদীর মুক্তিদান করেন; বৈকল্পিক শ্রুতিতে, ইন্দ্র "ভালা গুহা" ধ্বংস করে, তার মধ্যে আবদ্ধ গরুদের মুক্তি প্রদান করেন। যদিও দুইটি শ্রুতি পৃথক, তবে নদী ও গরু প্রায়ই কাব্যিকভাবে ঋগ্বেদে পরম্পর সম্পর্কযুক্ত করা হয়, উদাহরণ হিসাবে ৩।৩৩ শ্লোকে, ভারত উপজাতির রথ ও শকট-এর দুই স্ফীত নদী পারাপারের বর্ণনা একটি উল্লেখযোগ্য গান, ৩।৩৩।১ শ্লোকে যেমন দুই উজ্জ্বল গাভী মাতা যারা তাদের কচি শাবকদের লেহন করছে, "বিপাশা" এবং "সুতুদ্রি" তাদের জলের গতি মন্থর করে দিচ্ছে।


title: ঋগ্বেদীয় নদীসমূহ

text:
সপ্তসিন্ধু হল সনাক্তকরণের ক্ষেত্রে অনিশ্চিত বা পরিবর্তনশীল সাতটি প্রধান নদীর একটি জোট (জোটের সঠিক সদস্যদের চেয়ে সাত সংখ্যাটির অনেক বেশি গুরুত্ব রয়েছে), যা আবেস্তার সপ্তর্ষির সঙ্গে তুলনীয় (এবং পরে সাত সমুদ্রপথ এবং সাত স্থানের সঙ্গে)। আবেস্তার "হপ্তা হেন্দু" মোটামুটিভাবে বৈদিক "সপ্ত সিন্ধভ" সঙ্গে সমান ভাবে সমার্থক বা মুখোমুখি হয়: ভেংদিদাদ-এর ১।৮-এ বর্ণিত যে ষোলটি জমির মধ্যে পঞ্চদশটি মজ্দা দ্বারা নির্মিত।
এটা সম্পূর্ণরূপে পরিষ্কার না কিভাবে সাত নদীকে গাণিতিক করার উদ্দেশ্য করা হয়। সেগুলো প্রায়ই উত্তর ভারত / বাংলাদেশের মধ্যে অবস্থিত। যদি "সরস্বতী" এবং পাঞ্জাবের পাঁচটি প্রধান নদী অন্তর্ভুক্ত করা হয় ("সুতুদ্রি, পরুশনী, অশিকনি, বিতস্তা ও বিপাশা," আধুনিককালে সব সিন্ধুর উপনদী), দেখা যায় একটি নদী অনুপস্থিত, সম্ভবত সেটি হল "কূভা" ("সিন্ধু" একটি বিশেষ ক্ষেত্র, যার স্ত্রীলিঙ্গ বা পুংলিঙ্গ উভয় ক্ষেত্রেই প্রয়োগ হয়)। অন্যান্য সম্ভাবনার মধ্যে "আর্জিকিয়া" বা "সুষমা" অন্তর্ভুক্ত; ঋগ্বেদের ১০।৭৫ শ্লোকে, নদীস্তুতি সুক্ততে, সিন্ধুর পূর্ব ও পশ্চিম উভয় দিকে, এছাড়াও দশটি নদীর তালিকাও তুলনীয়। ৬।২১।১০ শ্লোকে, "সরস্বতী" নদীকে "সাত বোন সঙ্গে তিনি" ("সপ্তস্বসা") বলে আটটি নদীর একটি জোটকে ইঙ্গিত করা হয়েছে, সংখ্যা সাত ব্যক্তি সদস্যদের চেয়ে বেশী গুরুত্বপূর্ণ (এছাড়াও আবেস্তীয় "সপ্তর্ষি, হপ্তা কর্সূয়ার / হাফ্ত্ কেশ্বর" দেখুন), তাই সপ্তসিন্ধুর তালিকা সংশোধনীয় বা অপরিবর্তনীয় কোনটাই নয়। ঋগ্বেদের ১০।৬৪।৮ এবং ১০।৭৫।১ শ্লোকে, সাতটি নদীর তিনটি জোট উল্লেখ করা হয় ("সাতটি তিনবার বিচরিত নদী"), ৯৯টি নদীর মত। সপ্তসিন্ধু অঞ্চল পূর্বদিকে সরস্বতী দ্বারা, পশ্চিমে সিন্ধু এবং মধ্যে সুতুদ্রি, বিপাশা, অশিকনি, পরুশনী এবং বিতস্তা এই পাঁচটি দ্বারা বেষ্টিত ছিল।


title: ঋগ্বেদীয় নদীসমূহ

text: সব গবেষক এই ব্যাখ্যার সঙ্গে একমত হন না। তার বই "ল্যন্ড অফ দি সেভেন রিভার্স"-এ, লেখক সঞ্জীব সান্যাল যুক্তি দিয়েছেন যে সপ্তসিন্ধু বলতে শুধুমাত্র সরস্বতী এবং তার নিজস্ব উপনদী বোঝায়। যদি সান্যাল ঠিক হয়, সপ্তসিন্ধু অঞ্চল বলতে শুধুমাত্র হরিয়ানা এবং উত্তর রাজস্থান সহ একটি ছোট অংশ বোঝায় কিন্তু পাঞ্জাবের বেশীরভাগ এলাকা বাদ চলে যায়। তার ব্যাখ্যা অনুযায়ী, সপ্তসিন্ধু ঋগ্বেদের ভূখণ্ডের শুধুমাত্র একটি ছোট উপবিভাগ এবং এটা বিজয়ী ভারত ত্রুত্সু উপজাতির মূল স্বদেশ হওয়ার ফলস্বরূপ এর অনুপাতহীন গুরুত্ব আহরিত হয়েছে।


title: ঋগ্বেদীয় নদীসমূহ

text: একমাত্র ঋগ্বেদের নদী সনাক্তকরণই প্রথম দিকের বৈদিক সভ্যতার ভূগোল প্রতিষ্ঠার সবচেয়ে গুরুত্বপূর্ণ উপায়। নির্দিষ্ট শনাক্তকরণযুক্ত নদীকে পূর্ব আফগানিস্তান থেকে পশ্চিম গাঙ্গেয় সমভূমি পর্যন্ত প্রসারিত করুন, পাঞ্জাবের জোট অবধি (পাঁচটি জল (নদীসমূহ))। কিছু কিছু নদীর নাম ঘুরে ফিরে সাধারণ ইন্দো-ইরানীয় নদীতে প্রদর্শিত, আবেস্তীয় সমানজাতীয় নদীর নামের সাথে, এর মধ্যে উল্লেখযোগ্য হল সরস্বতী (আবেস্তীয় হরক্ষবাইতি, ফার্সি হারা(জ)উবতি) এবং সরযূ (ইরানীয় হরয়ু, আবেস্তীয় হরইইউম, ফার্সি হরে)।


title: ঋগ্বেদীয় নদীসমূহ

text: পাঞ্জাবের কেন্দ্রীয় বৈদিক হৃদয়ভূমি থেকে পূর্বদিকে বাহিত বৈদিক সংস্কৃতি কেন্দ্রের অনেক নদীর নাম দেখা যেতে পারে যা অন্যান্য নদীতে পুনরায় প্রয়োগ করা হয়েছে। "নদীস্তুতি সুক্ত" (১০।৭৫)-কে ধন্যবাদ, যাতে নদীর একটি ভৌগোলিক ভিত্তিক তালিকা রয়েছে, ফলস্বরূপ ঋগ্বেদের সর্বশেষ ধাপের জন্য একটি পরিষ্কার ছবি স্থাপন করা সম্ভব। ঋগ্বেদে বিশিষ্ট নদী হল সিন্ধু পরবর্তী, সরস্বতী। ঋগ্বেদের সরস্বতী নদী সাধারণত বর্তমানের "ঘগ্গর হকরা" নদীর সঙ্গে চিহ্নিত করা হয়, যদিও "হেলমান্দ নদী" প্রথম দিকের ঋগ্বেদের তথ্য অনুযায়ী একটি সম্ভাব্য স্থান কিনা তাই নিয়েও আলোচনা করা হয়েছে। এটা মাঝে মাঝে বৈদিক আর্যরা তাদের প্রথম আবাসস্থল সেইস্তান (এরাকোজিয়া, আবেস্তীয় হারইউয়া) থেকে অনুমিত অবস্থান, সিন্ধু সমতলের মধ্যে গান্ধার এবং পূর্ব আফগানিস্তান এবং তার পরেও পরিবর্তনের জন্যে বলে আরোপিত হয়, যদিও তেমন অবস্থান পরিবর্তনের কোন প্রত্নতাত্ত্বিক প্রমাণ নেই। অন্যদিকে বি॰বি॰ লাল-এর মত প্রত্নতাত্ত্বিকরা দেখিয়েছেন সিন্ধু অববাহিকা থেকে কিছু ইন্দো-আর্য গোষ্ঠীর বিপরীত পশ্চিমাভিমুখী অবস্থান পরিবর্তনের সম্ভাবনা হিসেবে এবং একই সঙ্গে উপমহাদেশের বাইরের অনুপ্রবেশের জন্য কোনো নির্দিষ্ট প্রত্নতাত্ত্বিক প্রমাণের অভাব।


title: ঋগ্বেদীয় নদীসমূহ

text: নিম্নলিখিত তালিকায় ভৌগলিক প্রতিষ্ঠানের প্রস্তুতির সময়ে, এটা মনে রাখতে হবে যে ঋগ্বেদ রচনার সময় প্রথম দিকে এবং শেষের স্তবগানে উভয় স্থানে উপস্থিত কিছু নাম পুনরায় প্রয়োগ করা হয়েছে যা ঋগ্বেদের রচনা অনুযায়ী নতুন নদী হিসাবে গণ্য করতে হবে।


title: ঋগ্বেদীয় নদীসমূহ

text: উত্তর পশ্চিম নদীসমূহ (সিন্ধুর পশ্চিম উপনদীসমূহ):


title: ঋগ্বেদীয় নদীসমূহ

text: সিন্ধু এবং এর গৌণ পূর্বদিকের উপনদীসমূহ:


title: ঋগ্বেদীয় নদীসমূহ

text: মধ্য নদীসমূহ (পাঞ্জাবের নদীসমূহ):


title: ঋগ্বেদীয় নদীসমূহ

text: পূর্ব-মধ্য নদীসমূহ (হরিয়ানার নদীসমূহ):


title: ঋগ্বেদীয় নদীসমূহ

text: পূর্ব নদীসমূহ:


title: ঋগ্বেদীয় নদীসমূহ

text: অনিশ্চিত / অন্যান্য


title: আহমেদ ইয়াসিন

text: শায়খ আহমাদ ইসমাইল হাসান ইয়াসিন (২৮শে জানুয়ারী ১৯৩৬ – ২২শে মার্চ ২০০৪) (আরবিঃ الشيخ أحمد إسماعيل حسن ياسين) একজন বিশিষ্ট ইসলামী ব্যাক্তিত্ব, ফিলিস্তিনি রাজনীতিবিদ, ফিলিস্তিনের শিক্ষা আন্দোলনের অগ্রপথিক ও ধর্মীয় নেতা। তিনি গাযা ইসলামী বিশ্ববিদ্যালয় এবং হামাস নামক স্বশস্ত্র রাজনৈতিক দলের প্রতিষ্ঠাতা। ১৯৪৮ সালের যুদ্ধের পর পরিবারের সাথে গাযার শরণার্থী শিবিরে আসেন। মাত্র বারো বছর বয়সে বন্ধূর সাথে খেলতে গিয়ে দুর্ঘটনার শিকার হন এবং পক্ষাঘাতগ্রস্থ হয়ে পড়েন। তিনি পড়াশোনার জন্য আল আযহার বিশ্ববিদ্যালয়েও ভর্তি হলেও পরবর্তীকালে শারিরীক অক্ষমতার কারণে সেখানে পুরো পড়াশোনা শেষ করতে পারেননি। কর্মজীবনে তিনি ছিলেন একজন শিক্ষক। এছাড়া তিনি মসজিদে ইমামতি করেতেন এবং খুতবাও দিতেন। তার বলিষ্ঠ যুক্তি এবং উপস্থাপন ভঙ্গী তাকে ফিলিস্তীনের একজন জনপ্রিয় ব্যাক্তিত্বে পরিণত করেছিল। ১৯৬৭ সালের আরব ইসরাইল যুদ্ধের পর শায়খ তার বক্তব্যে ফিলিস্তীনের প্রতিরোধের দিকে উদ্বুদ্ধ করতে শুরু করেন। তিনি এসময় ইসলামী সমাজ সংস্থার প্রধান হিসেবে দায়িত্ব পালন করেন এবং বিভিন্ন জায়গা থেকে অবরুদ্ধ জনগন, আহত এবং বন্দীদের জন্য ত্রাণ ও সাহায্যের ব্যবস্থা করেন। বিভিন্ন সামাজিক কাজের মাধ্যমে তিনি ফিলিস্তিনী জনগনের প্রিয় পাত্রে পরিণত হন। ১৯৮৩ সালে তিনি প্রথমবারের মত গ্রেফতার হন এবং ইহুদী রাষ্ট্রের বিরুদ্ধে অস্ত্র ধারণে জনগণকে উস্কানী দেয়ার অভিযোগে তার ১৩ বছরের জেল হয়। ১৯৮৫ সালে তিনি ছাড়া পান।১৯৮৭ সালে তিনি হামাস প্রতিষ্ঠা করেন। প্রথম দিকে হাসপাতাল, এনজিও, স্কুল, লাইব্রেরী গঠনের মাধ্যমে জনগনের মন আকর্ষন করলেও ধীরে ধীরে হামাস ইসরাইলীদের বিরুদ্ধে একটি স্বশস্ত্র প্রতিরোধ আন্দোলনে রূপ নেয়। ১৯৯১ সালে তিনি দ্বিতীয়বারের মত গ্রেফতার হন।১৯৯৭ সালে ছাড়া পেয়ে দ্বিগুন উদ্যমে প্রতিরোধ আন্দোলনে ঝাপিয়ে পড়েন।তাকে হত্যার জন্য ইসরাইল বেশ কয়েকবার চেষ্টা করে ব্যর্থ হয়। অবশেষে ২২ মার্চ ২০০৪ সালের ভোরে ফজরের নামাজে যাবার সময় ইসরাইলী বাহিনী হেলিকপ্টার থেকে মিসাইল ছুঁড়ে তাকে হত্যা করে। তার জানাযায় বিপুল পরিমাণ ফিলিস্তীনী জনগনের সমাগম হয়। বিশ্বের অনেক দেশ এবং অনেক সংগঠন তার হত্যাকান্ডের নিন্দা জানায়।


title: আহমেদ ইয়াসিন

text: শায়খ আহমাদ ইয়াসিন রহ: ১৯৩৬ সালের জানুয়ারি মাসে আসকালান শহর থেকে থেকে বিশ কি. মি দূরে জুরাহ নামক স্থানে জন্মগ্রহন করেন। এই স্থানটি ঐতিহাসিকভাবে অত্যন্ত প্রসিদ্ধ একটি স্থান।তার পিতার নাম ছিল আব্দুল্লাহ ইয়াসিন এবং মাতার নাম সা'দা আল হাবেল। তিন বছর হতে না হতেই তার পিতা মৃত্যু বরণ করেন। লোকে তাকে চিনত তার মাতার নামের সাহায্যে আহমাদ সা'দা হিসেবে । ইয়াসিনরা ছিলেন তার চার ভাই এবং দুই বোন্। ১৯৪৮ সালে তাদের গ্রাম ইসরায়েলের দখলে চলে গেলে দশ বছরের বালক আহমেদের জায়গা হয় গাজার আল শাতিঈ শরণার্থী শিবিরে। শরণার্থী শিবিরের প্রচন্ড কষ্টের মধ্যে এই বালকের মধ্যে ইসরাইলীদের প্রতি তীব্র বিদ্বেষ এবং ফিলিস্তিনীদের প্রতি ভালোবাসা জন্ম নেয় যা পরবর্তীতে তার প্রতিরোধ আন্দোলন গড়ে তুলতে অত্যন্ত গুরুত্বপূর্ণ ভূমিকা পালন করে। শিবির জীবনের দু’বছরের মাথায় যখন তার বয়স মাত্র বারো, বন্ধু আব্দুল্লাহর সঙ্গে কুস্তি খেলতে গিয়ে মেরুদণ্ডে প্রচণ্ড আঘাত পান। টানা পঁয়তাল্লিশ দিন প্ল্যাস্টার করে রেখেও শেষ রক্ষা হয় না। আহমেদ সারা জীবনের জন্য পঙ্গু হয়ে যান। পঙ্গু হয়ে যাবার পরেও তিনি উচ্চ শিক্ষা লাভের জন্য একাগ্র মানসিকতা নিয়ে তত্কালীন ইসলামী জ্ঞানের তীর্থস্থান কায়রোর আল আযহার বিশ্ববিদ্যালয়ে ভর্তি হন। ক্রমান্বয়ে শরীরের অবনতি ঘটায় তিনি গাযায় ফিরে আসেন। তবে এতে তার জ্ঞানের প্রতি স্পৃহা বিন্দুমাত্র কমেনি। বাড়ি বসেই তিনি পড়ে ফেলেন দর্শন, রাষ্ট্রবিজ্ঞান, সমাজবিজ্ঞান, অর্থনীতি আর ধর্মের নানা বিষয়। আধুনিক নানা বিষয়ে পণ্ডিত হয়ে ওঠেন তিনি।


title: আহমেদ ইয়াসিন

text: এসময় তিনি এলাকার মসজিদে জুমার নামাজ পড়ানো শুরু করেন। প্রখর যুক্তি এবং মানুষকে আকৃষ্ট করার যোগ্যতার কারনে তার খুৎবা এলাকাবাসীর কাছে অত্যন্ত মনোমুগ্ধকর। বিশেষ করে তরুণরা তার কথা বার্তায় খুজে পায় ফিলিস্তিনী জাতির মুক্তির মন্ত্র। এভাবে নানা এলাকার মসজিদে মসজিদে লোকে তাকে ডাকতে থাকে। এর পাশাপাশি রোজগারের জন্য একটি স্কুলে আরবী ভাষা বিষয়ে শিক্ষকতা শুরু করেন। শিক্ষক হিসেবেও ছাত্রদের মধ্যে তার সুনাম ছড়িয়ে পড়ে। তার ছাত্রদের মনেও তিনি বপন করে দেন ইসরাইল বিরোধী স্বাধীনতা আন্দোলনের বীজ।


title: আহমেদ ইয়াসিন

text: ১৯৬০ সালে আহমাদ ইয়াসিন হালিমা নামে তার একজন আত্নীয়াকে বিয়ে করেন। তখন তার বয়স ছিল ২২ বছর। শায়খ আহমাদ ইয়াসিনের ছেলে মেয়ের সংখ্যা হল এগারোজন। খুব সাধাসিধে জীবন যাপন কারী এই নেতা গাযায় তিন রুমের একটি এপার্টমেন্টে বাস করতেন।


title: আহমেদ ইয়াসিন

text: ১৯৪৮ সালে আরব-ইসরাইল যুদ্ধের ফলে প্রায় ৭০০০০০ ফিলিস্তিনীর ওপর নেমে আসে দুযোর্গ। একে তারা নাম দেই নাক্ববা। এই দুর্যোগের স্বীকার ছিলেন আহমদ ইয়াসিন নিজে।তার পুরোকে গ্রা্মকেই ইসরাইলী বাহিনী গুড়িয়ে দেয়। এজন্য এই গ্রামটির বর্তমানে অস্তিত্ব পাওয়া যায়না। খুব কাছ থেকে ফিলিস্তিনীদের দুর্দশা দেখবার সুযোগ পাওয়ায় তিনি নির্ণয় করেন যে ইসরাইলী আগ্রাসনই ফিলিস্তীনীদের মূল সমস্যা । ১৯৫৯ সালে দ্বিতীবার মিসরে যেয়ে ইখওয়ানের আন্দোলনের সাথে তার পরিচয় ঘটে। ইখওয়ানের কর্মকান্ড তাকে দারুণ আকৃষ্ট করে। ফিলিস্তিন ফিরে এসে তার দাওয়াতী কাজ অব্যহত রাখেন। এসময় তিনি বলেন, 'ফিলিস্তিনের সমস্যা আমাদের, আমাদেরকেই এর সমাধান করতে হবে। অস্ত্র ধরে প্রতিরোধে নামতে হবে। আমাদেরকে আরবের কোন দেশ বা আন্তর্জাতিক কেউ সাহায্য করতে আসবেনা।' ১৯৬৭ তে আরব-ইজরাইল যুদ্ধের সময় গাজাসহ পুরো ফিলিস্তীন দখল করে ফেলে ইজরাইল। পঙ্গু আহমেদ ইয়াসিনের প্রতিরোধ-প্রতিশোধ এবং আল আকসার পুনরুদ্ধারের তার ভাষণে জাগরণের শুরু হয়। দলে দলে যুবকেরা যোগ দিতে থাকল তার এসব সমাবেশে।


title: আহমেদ ইয়াসিন

text:
১৯৭৮ সালে ৪৯ বছর বয়সে শেখ আহমেদ ইয়াসিন ফিলিস্তিনিদের সাহায্যের জন্য আল মুজাম্মা আল ইসলামি নামে একটি ইসলামি সংগঠন প্রতিষ্ঠা করেন। যার নামের বাংলা অর্থ দাঁড়ায় ইসলামী সমাজ সংস্কার সংস্থা। এই সংগঠন ব্যাপকভাবে জনসেবা এবং সামাজিক কাজ করতে লাগল যেমন ফ্রি ট্রিটমেন্টের ব্যবস্থা, ফ্রি স্কুলিং, মসজিদ এবং লাইব্রেরী নির্মাণ। ইজরাইলের তখনকার নেতারা আহমেদ ইয়াসিনকে সেভাবে বাঁধা দেয়নি। ধীরে ধীরে ইসরাইলের বিরুদ্ধে হুমকি হয়ে দাড়ায় আহমাদ ইয়াসিনের কর্মকান্ড। ১৯৮০ সালে এই সংগঠন পরিবর্তিত হয়ে আল মুজাহিদ আল ফিলিস্তিনিয়্যুন সংগঠন গঠিত হয়।
'মাজদ' এই সাংকেতিক নামে ইসরাইলীদের উপর হামলা চালাতে থাকে তার শিষ্যরা।
শেখ ইয়াসিন ১৯৮৭ সালে সহযোগী মুজাহিদ ও সমমনাদের নিয়ে গড়ে তোলেন ‘‘হামাস’’ নামের ইসলামী প্রতিরোধ আন্দোলন। হামাস শব্দের অর্থ 'উদ্দীপনা' । ইন্তিফাদা বা গণ-আন্দোলন গড়ে তোলার ক্ষেত্রে হামাসের মসজিদ-কেন্দ্রিক তৎপরতা ছিল ব্যাপক বিস্তৃত। ১৯৮৮ সালে গৃহীত হয় “হামাস চার্টার” যার লক্ষ্য হলো অধিকৃত ফিলিস্তিন থেকে দখলদারিত্বের অবসান ঘটানো।এই চার্টার বাস্তবায়নের লক্ষ্যে গৃহীত হয় হামাস চার্টার। হামাসের সামরিক শাখাও গড়ে তোলা হয়। এই শাখা দখলদার বিরোধী সশস্ত্র সংগ্রাম শুরু করে। এই সংগ্রামের সময় ইয়াসিন ব্যাপক হুমকির সম্মুখীন হন এবং হামাসে তার সহযোগী অনেক নেতা ইসরাইলী ঘাতকদের হামলায় শহীদ হন। এই দলটিকে বর্তমানে বিশ্বের অনেক দেশ জংগী এবং সন্ত্রাসী দল হিসেবে চিহ্নিত করে থাকে। তবে প্রথম থেকেই ইসরাইলী জনগনের ওপর জংগী আক্রমণের সাথে তাদের কোন সম্পর্ক নেই, তারা শুধূ মাত্র ইসরাইলী দখলদারদের বিরুদ্ধেই যুদ্ধ করছে, এইমর্মে ঘোষনা দিয়ে আসছে হামাস।


title: আহমেদ ইয়াসিন

text: আহমদ ইয়াসিন ফিলিস্তনিদের বোঝালেন আমাদের ভাগ্যের রাস্তা আমাদেরকেই খুলতে হবে। হামাসের নেতৃত্বে তিনি ডাক দিলেন প্রথম ইন্তিফাদাহ এর। ইন্তিফাদাহ মানে গণ-অভ্যুত্থান। হাতের কাছে যা পাওয়া যাবে তাই নিয়েই ইসরাইলীদের প্রতিরোধে তিনি জনগণকে উত্সাহিত করতে থাকেন। শিশুরাও পর্যন্ত তার ডাকে রাস্তায় নেমে আসে। ইন্তিফাদাহ শুরুর এক বছরের মধ্যে ইসরায়েলি সৈন্যদের হাতে ৩১৮ জন ফিলিস্তিনি নিহত হয়, আহত হয় ৭ হাজারের অধিক লোক, ১৫ হাজার ফিলিস্তিনিকে কারাগারে পাঠানো হয়। তারপরেও অচিন্তনীয় প্রতিরোধের সম্মুখীন হয় ইসরাইলী বাহিনী যার পুরোভাগের নেতৃত্বই দিয়েছেন আহমদ ইয়াসিন। তিনি এই প্রতিরোধ সম্পর্কে বলেছেন আমরা এই পথ বেছে নিয়েছি,হয় বিজয় নাহয় মৃত্যুর মাধ্যমে এর শেষ হবে পরবর্তীতে তার এই কথা ফিলিস্তিনী জনগন গণজাগরণের মূলমন্ত্র হিসেবে মনে করতে থাকে।


title: আহমেদ ইয়াসিন

text: মিসরে থাকা অবস্থায় ইখওয়ানুল মুসলিমীনের সাথে তার সম্পর্ক থাকায় মিসর সরকার তাকে জেলে পাঠায়। ১৯৮৩ তে ইজরাইলীদের হাতে প্রথম বারের মত গ্রেপ্তার হন শাইখ আহমেদ ইয়াসিন। ইজরাইলের বিরুদ্ধে অস্ত্র ধরার এবং জনগনকে উস্কানীর অভিযোগে তাকে ১৩ বছরের জেল দেয়া হয় তাকে। ১৯৮৫, মানে গ্রেপ্তারের ১ বছরের মাথায় বন্দি বিনিময় চুক্তির অংশ হিসেবে তিনি মুক্তি পান। একটি এই বিনিময় চুক্তি সম্পন্ন হয়েছিল Popular Front for the Liberation of Palestine General Command নামক একটি প্রতিরোধ সংগঠন এবং ইজরাইল সরকারের মধ্যে, ফিলিস্তিনের পক্ষে নেতৃত্ব দিয়েছিলেন আহমেদ জিবরিল।


title: আহমেদ ইয়াসিন

text: ১৯৮৯ সাল, প্রথম ইন্তিফাদার দুবছর পর আবার গ্রেপ্তার হন হামাসের এই প্রতিষ্ঠাতা। এইসময় তাকে বিভিন্নরকম নির্যাতন করা হয় বলেও অভিযোগ আছে। এবার ৪০ বছরের কারাদন্ড দেয়া হয় তাকে । প্রধান অভিযোগ ছিল তাঁর বিরুদ্ধে ইজরাইলী সৈন্যদেরকে হত্যা, কিডন্যাপ এবং স্বশস্ত্র প্রতিরোধ আন্দোলন হামাসের প্রতিষ্ঠায় নেতৃত্ব দেওয়া।জেলখানায় তার শরীরের ক্রমাবনতি ঘটতে থাকে। আস্তে আস্তে ডান চোখের দৃষ্টি শক্তি হ্রাস পায়। আক্রান্ত হন শ্বাসকষ্টজনিত রোগে। পক্ষাঘাতগ্রস্থ পিতাকে চলাফেরায় সাহায্য করার জন্য জেলখানায় তাকে সহযোগীতা করতেন তার দুই ছেলে। আট বছর জেল খাটার পরে ১৯৯৭ সালে জর্দানের বাদশাহ হুসাইনের সহযোগীতায় মুক্তি পান আহমদ ইয়াসিন। এরপরে দফায় দফায় তাকে গৃহবন্দীও করে রাখা হয়।


title: আহমেদ ইয়াসিন

text: বেশ কয়েকবার হত্যা চেষ্টা চালানোর পরে ২০০৪ সালের ২২ মার্চ ভোরে বাসা থেকে ১০০ মিটার দূরের মসজিদে হুইল চেয়ারে করে ফজরের নামাজ পড়ার জন্য মসজিদের দিকে যা্ওয়ার সময় ৬৪ অ্যাপাচি হেলিকপ্টার গানশিপ থেকে ক্ষেপণাস্ত্র নিক্ষেপ করে শেখ আহমেদ ইয়াসিনকে হত্যা করে ইসরাইল। কিছুক্ষণ পরেই চারিদিকে ছড়িয়ে ছিটিয়ে থাকা হুইল চেয়ারের অংশ এবং ছ্ন্নি-ভিন্ন হয়ে যাওয়া দেহের বিভিন্ন অংশগুলো কুড়িয়ে আনে স্থানীয়রা। সেদিন তার সাথে তিনজন বডিগার্ডসহ মসজিদ থেকে নামাজ শেষে বেরুনো মুসল্লিদের মধ্যে থেকে আরো ৫ জন মারা যান। গুরুতর আহত হয় প্রায় ১৭ জন। যাদের মধ্যে শহীদ ইয়াসিনের দুই পুত্রও ছিল। খ্রিষ্টান-মুসলমান নির্বিশেষে দু’লাখ লোকের ঢল নেমেছিল তার শেষকৃত্যে। আব্দুল আজিজ আল রানতিসি তার মৃত্যুর পর হামাসের প্রধানের দায়িত্ব পালন করেন।


title: আহমেদ ইয়াসিন

text: আহমদ ইয়াসিন একমনে বিশ্বাস করতেন যে, ইসরাইলের জন্মই হয়েছে অবৈধভাবে এবং পুরো ফিলিস্তিনের প্রতিটি ইঞ্চি জমিই মুসলমানদের। আরব নেতাদের ফিলিস্তীন-ইসরাইল চুক্তিতে তার আস্থা ছিলনা। এর চেয়ে অস্ত্র নিয়ে প্রতিরোধেই তিনি আগ্রহী ছিলেন। তিনি ঘোষনা দিয়েছেন "এই পথ আমরা বেছে নিয়েছে যার শেষ শাহাদাত বা বিজয়ের মাধ্যমেই হতে পারে" পরবর্তীতে ফিলিস্তিনের কাছে এই উক্তিটি মন্ত্রের মত হয়ে দাড়ায়। "ইসরাইলের জন্মই হয়েছে অবৈধভাবে, তাদের বিশ্ব মানচিত্র থেকে মুছে ফেলতে হবে" এরকম উক্তি ফিলিস্তিনীর নির্যাতিত মানুষের কাছে তার সম্মানকে বহুগুনে বাড়িয়ে তোলে। তিনি আত্নঘাতি বোমা হামলাকে ধর্মীয় দৃষ্টিকোণ থেকে সঠিক মনে করতেন।


title: অ্যাসোসিয়েশন অব টেনিস প্রফেশনালস

text:
অ্যাসোসিয়েশন অব টেনিস প্রফেশনালস (ইংরেজীতে: Association of Tennis Professionals) বা সংক্ষেপে এটিপি (ATP) একটি পুরুষ পেশাদার টেনিস খেলোয়ারদের সংস্থা। ১৯৭২ সালে ডোনাল্ড ডেল, জ্যাক ক্রেমার এবং ক্লিফ ড্রিসডেল – এই তিনজন এটিপি প্রতিষ্ঠা করেন। তাদের উদ্দেশ্য ছিল এমন একটা সংস্থা তৈরি করা যার মাধ্যমে পেশাদার পুরুষ টেনিস খেলোয়ারদের স্বার্থ সংরক্ষিত হবে। ড্রিসডেল এটিপির প্রথম প্রেসিডেন্ট হন। ১৯৯০ সাল থেকে এটিপি বিশ্বব্যাপী অনেক টেনিস ট্যুরের আয়োজন করেছে। ট্যুরের নামে এটিপি ব্যবহৃত হয়। আগে এটি এটিপি ট্যুর নামে পরিচিত হলেও ২০০১ সাল থেকে এটা শুধু এটিপি নামে পরিচিতি পায়। ২০০৯ সালে এটি পরিবর্তন করে আবার এটিপি ওয়ার্ল্ড ট্যুর করা হয়। এই টুর্নামেন্টগুলো আগে গ্র্যান্ড প্রিক্স টেনিস টুর্নামেন্ট এবং ওয়ার্ল্ড চ্যাম্পিয়নশিপ টেনিস নামেও পরিচিত ছিল।
এটিপির কার্যনির্বাহী দপ্তর লন্ডনে অবস্থিত। এটিপি আমেরিকা যুক্তরাষ্টের ফ্লোরিডার পন্টে ভেড্রা বিচে অবস্থিত। এটিপি ইউরোপ মোনাকোতে অবস্থিত। এছাড়া এটিপি ইন্টারন্যাশনাল, যার আওতায় পড়ে আফ্রিকা, এশিয়া ও অস্ট্রেলেশিয়া, এটির দপ্তর অশ্ত্রেলিয়ার সিডনিতে অবস্থিত।


title: অ্যাসোসিয়েশন অব টেনিস প্রফেশনালস

text: অপরদিকে মহিলাদের পেশাদার টেনিস খেলোয়ারদের জন্য সংস্থা হল ওমেন্স টেনিস অ্যাসোসিয়েশ বা ডব্লিউটিএ।


title: অ্যাসোসিয়েশন অব টেনিস প্রফেশনালস

text: ১৯৭২ সালে জ্যাক ক্রেমার, ডোনাল্ড ডেল এবং ক্লিফ ড্রিসডেল মিলে এটিপি প্রতিষ্ঠা করেন। প্রথম নির্বাহী কর্মকর্তা হিসেবে জ্যাক কাজ করেন। ক্লিফ ড্রেসডিল ছিলেন প্রেসিডেন্ট। জ্যাক ক্রেমার প্রথম পেশাদার টেনিস খেলোয়ারদের র‍্যাঙ্কিং সিস্টেম চালু করেন। এটি এখন পর্যন্ত চালু আছে। ১৯৭৪ থেকে ১৯৮৯ সাল পর্যন্ত পুরুষদের চ্যাম্পিয়নশিপ-এর জন্য একটি সাব-কমিটি কাজ করতো। এটি ছিল মেন্স ইন্টারন্যাশনাল প্রফেশনালস্টেনিস কাউন্সিল বা এমআইপিটিসি। ইন্টারন্যাশনাল টেনিস ফেডারেশনের প্রতিনিধি, এটিপি প্রতিনিধি এবং বিশ্বব্যাপী টুর্নামেন্ট ডিরেক্টরদের নিয়ে এটি তৈরি হতো।


title: মহিলাদের টেনিস অ্যাসোসিয়েশন

text: ওমেন্স টেনিস অ্যাসোসিয়েশন (ইংরেজীতে: Women's Tennis Association) বা সংক্ষেপে ডব্লিউটিএ (WTA), ১৯৭৩ সালে বিলি জিন কিং কর্তৃক প্রতিষ্ঠিত পেশাদার মহিলা টেনিস খেলোয়ারদের একটি সংস্থা। এটি ডব্লিউটিএ ট্যুর আয়োজন করে থাকে। ডব্লিউটিএ ট্যুর হল বিশ্বব্যাপী অনুষ্ঠিত মহিলা টেনিস খেলোয়াড়দের টেনিস চ্যাম্পিয়নশিপ যা এই সংস্থা আয়োজন করে থাকে।


title: মহিলাদের টেনিস অ্যাসোসিয়েশন

text: ১৯৭৩ সালের জুনে ডব্লিউটিএ প্রতিষ্ঠা হলেও ডব্লিউটিএ-এর ইতিহাসের সূচনা হয় টেক্সাসের হিউস্টনে, যখন টেনিস তারকা গ্ল্যাডিস হেল্ডম্যান ১৯৭০ সালের সেপ্টেম্বরে ভার্জিনিয়া স্লিমস টুর্নামেন্টের আয়োজন করেন। ডব্লিউটিএ-এর প্রধান দপ্তর ফ্লোরিডার সেন্ট পিটার্সবার্গে অবস্থিত। এর ইউরোপিয়ান দপ্তর লন্ডনে এবং এশিয়া প্রশান্ত-মহাসাগরীয় দপ্তর বেইজিং-এ অবস্থিত।


title: মহিলাদের টেনিস অ্যাসোসিয়েশন

text: Open Era বা টেনিসের উন্মুক্ত যুগ পেশাদার খেলোয়ারদেরকে নতুন খেলোয়াড়দের সাথে প্রতিযোগিতা করার সুযোগ করে দেয়, যা আগে সম্ভব ছিল না। প্রথম ওপেন টুর্নামেন্ট ইংল্যান্ডের বার্নিমাউথে অনুষ্ঠিত হয়। এই যুগের শুরুতে বিশ্বব্যাপী দুইটি পেশাদার টেনিস চ্যাম্পিয়নশিপ প্রচলিত ছিল, একটি ওয়ার্ল্ড চ্যাম্পিয়নশিপ টেনিস যা শুধু পুরুষদের জন্য এবং অন্যটি ন্যাশনাল টেনিস লীগ।। অ্যান জোন্স, রোশেল ক্যাসেলস, ফ্রাঙ্কোইস ডার এবং বিলি জিন কিং এনটিএল-এ যোগ দেন। বিলি জিনকে তখন প্রতি বছর ৪০০০০ মার্কিন ডলার দেয়া হত, জোন্সকে দেয়া হত ২৫০০০ এবং ক্যাসেলস ও ডারকে ২০০০০ ডলার করে দেয়া হত। এই গ্রুপটি প্রতিষ্ঠিত টুর্নামেন্ট যেমন ইউএস ওপেন এবং উইম্বলডনেও অংশ নেয়। তবে তারা নিজস্ব টুর্নামেন্টও আয়োজন করে। ইন্টারন্যাশনাল টেনিস ফেডারেশন তখন তাদের ওপর কিছু নিষেধাজ্ঞা আরোপ করে যার ফলে তারা উইটম্যান কাপে খেলতে পারেনি।


title: মহিলাদের টেনিস অ্যাসোসিয়েশন

text: ১৯৭০ নাগাদ এই বৈষম্য আরো প্রকট হয়। বিলি জিন বলেছিলেন, “ব্যবসায়ীরা আরো অর্থ যোগাচ্ছিলেন, পুরুষ টেনিস খেলোয়াড়রা আরো অর্থ উপার্জন করছিলেন। সবাই উপার্জন করছিলেন, কেবল নারীরা ব্যতীত।“ ১৯৬৯ সালে মাঝারি ও ছোট টুর্নামেন্টগুলোতে পুরুষ ও নারী খেলোয়াড়দের প্রদান করা অর্থের অনুপাত ছিল ৫:১। ১৯৭০ সালে এই অনুপাত ছিল ৮:১ এমনকি কোন কোন ক্ষেত্রে ১২:১।


title: মহিলাদের টেনিস অ্যাসোসিয়েশন

text: ১৯৭০ সালে মার্গারেট কোর্ট গ্র্যান্ড স্ল্যাম জয় করেন এবং মাত্র ১৫০০০ ডলার বোনাস হিসেবে পান। যেখানে পুরুষ খেলোয়াড়রা বোনাস হিসেবে ১ মিলিয়ন ডলার পর্যন্ত পেতেন। ১৯৭০ সালে অনুষ্ঠিত ইউএস ওপেনেও এই ধরণের বৈষম্য দেখা যায়। প্যাসিফিক সাউথওয়েস্ট চ্যাম্পিয়নশিপে পুরুষ ও নারী খেলোয়াড়দের প্রদান করা অর্থের অনুপাত ছিল প্রায় ১২:১। বেশ কয়েকজন নারী খেলোয়াড় সেসময় গ্ল্যাডিস হেল্ডম্যানের সাথে যোগাযোগ করেন। গ্ল্যাডিস ছিলেন ওয়ার্ল্ড টেনিস ম্যাগাজিনের প্রকাশক। তারা গ্ল্যাডিসকে বলেন যে এই চ্যাম্পিয়নশিপ তারা বয়কট করতে চান। তখন প্রাথমিকভাবে গ্ল্যাডিস এর বিপক্ষে বললেও তিনি ১৯৭০ হিউস্টন ওমেন্স ইনভাইটেশন আয়োজন করেন যাতে নয়জন নারী খেলোয়াড় অংশ নেন। এই নয়জন খেলোয়াড় এবং গ্ল্যাডিস পরে নারীদের জন্য ভার্জিনিয়া স্লিমস সার্কিট ট্যুরের আয়োজন করেন। এটাই পরবর্তিতে ডব্লিউটএ ট্যুরে রূপ নেয়। এই সার্কিটে ছিল ১৯টি টুর্নামেন্ট। সবগুলো টুর্নামেন্টই যুক্তরাষ্ট্রে অনুষ্ঠিত হত এবং প্রাইজ মানির পরিমাণ ছিল ৩০৯,১০০ ডলার।


title: মহিলাদের টেনিস অ্যাসোসিয়েশন

text: ১৯৭৩ উইম্বলডন চ্যাম্পিয়নশিপের এক সপ্তাহ আগে বিলি জিন কিং কর্তৃক আয়োজিত একটি মিটিং-এ ডব্লিউটিএ প্রতিষ্ঠিত হয়। মিটিংটি লন্ডনের একটি হোটেলে হয়। ডব্লিউটিএ একটি টেলিভিশন চ্যানেলের সাথে চুক্তি স্বাক্ষরের মাধ্যমে অর্থের ব্যবস্থা করে। এছাড়া আর নানা আর্থিক নিশ্চয়তার ব্যবস্থা করা হয়। ১৯৭৬ সালে কোলগেট ডব্লিউটিএ সার্কিটের পৃষ্ঠপোষকতা করে।


title: ঢাকা বিশ্ববিদ্যালয়ের প্রাক্তন শিক্ষার্থী ও শিক্ষকদের তালিকা

text: এটি ঢাকা বিশ্ববিদ্যালয়ের কৃতি শিক্ষার্থী যারা এক সময়ে বিশ্ববিদ্যালয়ের শিক্ষার্থী ছিলেন ও কৃতি শিক্ষক যারা প্রথমে বিশ্ববিদ্যালয়ের শিক্ষার্থী ছিলেন পরে শিক্ষকতা করেছেন অথবা শুধু শিক্ষকতা করেছেন এমন ব্যক্তিদের তালিকা।


title: ওয়ার্নার পার্ক স্পোর্টিং কমপ্লেক্স

text: ওয়ার্নার পার্ক স্পোর্টিং কমপ্লেক্স সেন্ট কিটসের বাসেতের এলাকায় অবস্থিত একটি অ্যাথলেটিক সুযোগ-সুবিধাদি বিদ্যমান ক্রীড়া কমপ্লেক্স। কমপ্লেক্সের অভ্যন্তরে ওয়ার্নার পার্ক স্টেডিয়াম রয়েছে যা ২০০৭ সালের ক্রিকেট বিশ্বকাপের খেলা অনুষ্ঠিত হয়েছিল। বিখ্যাত পর্যটক স্যার টমাস ওয়ার্নারের নাম অনুসরণে কমপ্লেক্সের নামকরণ হয়েছে। তাঁর আগমনের কারণেই সেন্ট কিটসে প্রথম ইংরেজ উপনিবেশ গড়ে উঠে।


title: ওয়ার্নার পার্ক স্পোর্টিং কমপ্লেক্স

text: পূর্বদিকে ক্রিকেট পিচ, প্যাভিলিয়ন, সম্প্রচারকেন্দ্র রয়েছে। চার হাজার আসনবিশিষ্ট এ অংশে বৃহৎ ক্রীড়া আসরে সাময়িকভাবে দশ হাজার আসনের ব্যবস্থা করা যায়। তাইওয়ান সরকারের বড় ধরনের অর্থ সহায়তা রয়েছে যাতে ২.৭৪ মিলিয়ন মার্কিন ডলার অনুদান দেয়া হয়। সামগ্রীকভাবে প্রকল্প বাস্তবায়নে ১২ মিলিয়ন মার্কিন ডলার ব্যয়িত হয় যার অর্ধাংশ ক্রিকেট খেলা ও অর্ধেক ফুটবল খেলার জন্য।


title: ওয়ার্নার পার্ক স্পোর্টিং কমপ্লেক্স

text: পশ্চিমাংশে ফুটবল স্টেডিয়াম রয়েছে। তিন হাজার পাঁচশত আসনে দর্শক উপবেশন করেন। উত্তরাংশে তিনটি টেনিস কোর্ট, তিনটি নেটবল/ভলিবল কোর্ট, লেন হ্যারিস ক্রিকেট একাডেমি আছে। উৎসব আয়োজনের জন্য রয়েছে কার্নিভাল সিটি।


title: টিনের তলোয়ার

text: টিনের তলোয়ার বিখ্যাত নাট্যকার ও অভিনেতা উৎপল দত্ত কর্তৃক রচিত ও পরিচালিত একটি বাংলা নাটক। নাটকটি প্রযোজনা করে পিপলস্ লিটল থিয়েটার।


title: টিনের তলোয়ার

text:
টিনের তলোয়ার নাটকটি উৎপল দত্তের পরিচালনায় ১২ই আগষ্ট, ১৯৭১ খ্রিষ্টাব্দে পিপলস্ লিটল থিয়েটারের প্রযোজনায় কলকাতা শহরে ,রবীন্দ্রসদন মঞ্চে প্রথম অভিনীত হয়।পিপলস্ লিটল থিয়েটারের এটি প্রথম প্রযোজনা । জাতীয় সাহিত্য পরিষদ ১৯৭৩ খ্রিষ্টাব্দের জুন মাসে এই নাটকটি প্রথম প্রকাশ করেন। এই নাটকটি হিন্দী ভাষায় "টীন কি তলবার" নামে অনামিকা বিমল্পাঠ ও পরে দেবকান্ত শুক্লা প্রযোজনা করে মঞ্চস্থ করেন।
ঊনবিংশ শতকে , অপরিসীম আত্মত্যাগে যাঁরা বাংলা পেশাদার রঙ্গমঞ্চে গড়ে তুলেছিলেন - এই নাটক তাঁদের প্রতি শ্রদ্ধাঞ্জলি । এই নাটকের মুখবন্ধে, উৎপল দত্ত লিখেছেনঃ 'বাংলা সাধারণ রঙ্গালয়ের শতবার্ষিকীতে প্রণাম করি সেই আশ্চর্য মানুষগুলিকে- যাহারা কুষ্ঠগ্রস্থ সমাজের কোন নিয়ম মানেন নাই, সমাজও যাহাদের দিয়াছিল অপমান ও লাঞ্ছনা । যাহারা মুৎসুদ্দীদের পৃষ্ঠপোষকতায় থাকিয়াও ধনীদের মুখোশ টানিয়া খুলিয়া দিতে ছাড়েন নাই । যাহারা পশুশক্তির ব্যাদিত মুখগহবরের সম্মুখে টিনের তলোয়ার নাড়িয়া পরাধীন জাতির হৃদয়বেদনাকে দিয়াছিল বিদ্রোহ-মূর্তি।যাহারা বহু বাচষ্পতি-শিরোমণি, বহু রাজা মহারাজার শত পদাঘাতে জর্জরিত, যাহারা অপাংক্তেয় ছোটলোকের আশীর্বাদধন্য, যাহারা ভালবাসার বিশাল আলিঙ্গন উন্মুক্ত করিয়া জনগনের গভীরে ঘুরিয়া বেড়াইতেন । যাহারা সৃষ্টিছাড়া, বেপরোয়া,বাঁধনহারা । যাহারা মাতাল, উদ্দাম, সৃষ্টির নেশায় উন্মাদ। যাহাদের মদ্যাসিক্ত অঙ্গুলিস্পর্শে ছিল বিশ্বকর্মার জাদু। যাহাদের উল্লসিত প্রতিভায় সৃষ্টি হইল বাঙালীর নাট্যশালা,জাতির দর্পণ,বিদ্রোহের মুখপত্র।যাহারা আমাদের শৈলেন্দ্রসদৃশ পূর্বসূরী। '


title: টিনের তলোয়ার

text: নাটকের ঘটনা স্থান- কলকাতা, কাল- ঊনবিংশ শতক